മലയാളം സബ്ടൈറ്റിലിന് സന്ദർശിക്കുക http://www.malayalamsubtitles.org/
പരിഭാഷ : നിതിൻ PT, ശ്രീധർ Translation : Nithin PT, Sree Dhar
ഇനിയെത്ര സമയമെടുക്കും നമുക്ക് മൂപ്പരുടെ എസ്റ്റേറ്റിലേക്കെത്താന്‍?
കഴിഞ്ഞ രണ്ടുമണിക്കൂറായി നമ്മള്‍ അദ്ധേഹത്തിന്‍റെ എസ്റ്റേറ്റിനു മുകളിലൂടെയാ പോയിക്കൊണ്ടിരിക്കുന്നത്.
നിങ്ങളെന്നെ ഇവിടെവിട്ടു പോവുകയാണോ?
എനിക്ക് കെട്ടിടത്തിന്റെ ഇവിടെ വരെ വരാനുള്ള അനുവാദമേയുള്ളൂ.
ഏത് കെട്ടിടം?
ആ പുഴക്കരയിലൂടെ പോയാല്‍ മതി.
ശരി, ആയിക്കോട്ടെ.
നിങ്ങള്‍ തല താഴ്ത്തിക്കോ, റോട്ടറുകള്‍ സൂക്ഷിച്ച്.
ശരി.
കേലെബ് സ്മിത്ത്.
അതേ.
ദയവായി കണ്‍സോളിനടുത്തേക്ക്‌ വന്ന് മുഖം സ്ക്രീനിനു നേരെ കാണിയ്ക്കൂ.
നിങ്ങളുടെ കീകാര്‍ഡ് എടുത്തോളൂ.
ഇനി നിങ്ങള്‍ക്ക് വീട്ടിനകത്തേക്ക്‌ വരാം.
ഹലോ?
കേലെബ് സ്മിത്ത്.
ഹേയ്.
മച്ചാ!
ഞാനീ ആഴ്ച മുഴുവന്‍ നിങ്ങളെയും കാത്തിരിക്കുകയായിരുന്നു.
വാ. അകത്തേക്ക് വാ.
താങ്ക്സ്.
നിനക്ക് കുടിക്കാനോ കഴിക്കാനോ എന്തെങ്കിലും വേണോ, യാത്ര കഴിഞ്ഞു വന്നതല്ലേ?
- വേണ്ട, വേണമെന്നില്ല, താങ്ക്സ്. - ആണോ?
അതെ.
സത്യം പറഞ്ഞാല്‍, ഞാന്‍ കരുതി നമുക്ക്...
ഒരുമിച്ച് ബ്രേക്ക്ഫാസ്റ്റ് കഴിക്കാമെന്ന്, പക്ഷേ...
എനിക്കിപ്പോ ഒന്നും കഴിക്കാന്‍ പറ്റില്ല.
- ഞാനിപ്പോ വല്ലാത്ത ഹാങ്ങോവറിലാ. - ഓഹ്, അതെയോ?
എന്‍റെ ദൈവമേ, പറഞ്ഞാ നീ വിശ്വസിക്കൂല.
ഞാന്‍ ഒരു രാത്രി അടിച്ചുപൊളിച്ചാല്‍,
ഞാന്‍... പിറ്റേന്ന് രാവിലെ അതിനൊക്കെ പരിഹാരം ചെയ്യണം.
ഇങ്ങനത്തെ വ്യായാമങ്ങള്‍. ആന്‍റി-ഓക്സിഡന്‍റ്സ്. നിനക്കറിയാമല്ലോ?
അതെ അതെ.
നല്ല പാര്‍ട്ടി ആയിരുന്നല്ലേ?
- പാര്‍ട്ടിയോ? - അതേ. പാര്‍ട്ടി ഉണ്ടായിരുന്നില്ലേ?
പാര്‍ട്ടിയൊന്നും ഇല്ലായിരുന്നു അല്ലേ.
ക്ഷമിക്കണം.
കേലെബ്, ഞാന്‍ നിന്നോടൊരു കാര്യം പറയാം, പറയാമല്ലോ, അല്ലേ?
നീ ആകെ അമ്പരന്നിരിക്കുകയാണ്.
- ഞാനോ? - അതേ, നീയീ..
...ഹെലികോപ്റ്റര്‍ യാത്രയും
പിന്നെ മലകളും ഈ വീടുമൊക്കെ കണ്ടിട്ട്, എന്താണെന്നാല്‍ ഇതൊക്കെ അടിപൊളിയാണ് അല്ലേ.
നീ എന്നെ കണ്ട് അമ്പരന്നിരിക്കുകയാണ്, എന്നെ പരിചയപ്പെട്ടതില്‍,
ഇങ്ങനെ ഈ റൂമില്‍ വെച്ച് എന്നോട് വര്‍ത്തമാനം പറയുന്നത് ഒക്കെ. ശരിയല്ലേ?
അതെനിക്ക് മനസ്സിലായി. നിന്‍റെ സ്ഥിതി എനിക്ക് മനസ്സിലാവും, പക്ഷേ...
മച്ചാ, നമുക്കതൊക്കെയങ്ങ് ഒഴിവാക്കിയേക്കാം അല്ലേ?
നമുക്ക് രണ്ടു കൂട്ടുകാരായിരിക്കാം എന്താ? നേതനും കേലെബും.
ഈ മൊതലാളി തൊഴിലാളി ബന്ധമൊന്നും വേണ്ട.
- അതെ, അങ്ങനെയായിക്കോട്ടെ. - അല്ലേ?
അതെയതെ.
നേതൻ, നിങ്ങളെ പരിചയപ്പെട്ടതില്‍ സന്തോഷമുണ്ട്.
നിന്നേയും, കേലെബ്.
എനിക്ക് നിന്നോട് പറയാനുള്ള ആദ്യത്തെ കാര്യം ഈ പാസ്സിനെപ്പറ്റിയാണ്‌.
ഇത്, ഇത് വളരെ സിമ്പിളാണ്.
ഇത് ചില വാതിലുകള്‍ തുറക്കും മറ്റുചിലത് തുറക്കില്ല.
അതല്ലേ നിനക്കും എളുപ്പം, ശരിയല്ലേ?
അതെ.
അതേ, എന്താണെന്നാല്‍ നീയിപ്പോ, "ഓഹ്, പണ്ടാരം ഞാന്‍ വേറൊരുത്തന്‍റെ വീട്ടിലാണല്ലോ."
"എനിക്കതു ചെയ്യാന്‍ പറ്റുമോ, എനിക്കിതു ചെയ്യാന്‍ പറ്റുമോ?"
അപ്പോ ഈ കാര്‍ഡ്‌, ആ വിഷമങ്ങളൊക്കെ തീര്‍ത്തോളും.
നീയിപ്പോ ഒരു വാതില്‍ തുറക്കാന്‍ നോക്കി, അത് അടഞ്ഞുതന്നെയിരുന്നാല്‍, മനസ്സിലായി, ഇവിടെ എനിക്ക് അനുവാദമില്ല.
ഇനിയിപ്പോ നീ വേറൊരു വാതില്‍ തുറക്കാന്‍ നോക്കിയിട്ട് അതു തുറന്നാല്‍, അതു നിനക്കുള്ളതാണ്.
നമുക്കീ വാതിലൊന്നു നോക്കാം.
എനിക്ക് തോന്നുന്നത് ഇത് നിനക്കു വേണ്ടിയുള്ളതാണെന്നാണ്, കേലെബ്.
- നിനക്കിഷ്ടമായോ? - ഉവ്വ്.
ഇതാണ് നിന്‍റെ മുറി.
ഇവിടെ നിനക്കൊരു ബെഡ് ഉണ്ട്.
ഇതിനപ്പുറത്ത് ബാത്ത്റൂം.
ചെറിയ മേശ.
കബോര്‍ഡ്.
ചെറിയൊരു ഫ്രിഡ്ജ്.
സൗകര്യങ്ങളൊക്കെയില്ലേ?
ഓഹ്, ഇത് അടിപൊളിയായിട്ടുണ്ട്.
- എന്താ? - ക്ഷമിക്കണം?
എന്തോ പ്രശ്നമുണ്ടല്ലോ. എന്താണത്?
ഹേയ് പ്രശ്നമൊന്നുമില്ല.
അത്... ജനാലകള്‍.
നീ വിചാരിക്കുന്നത് ജനാലകള്‍ ഒന്നുമില്ലല്ലോ എന്നല്ലേ.
ഇത് ഭൂമിക്കടിയിലുള്ളതാണ്.
ഇതത്ര സൗകര്യമുള്ളതൊന്നുമല്ല, ഇടുങ്ങിയ സ്ഥലങ്ങള്‍ പേടിയുണ്ടാക്കുന്നതാണ് .
അല്ല. അങ്ങനെയല്ല. ഞാനങ്ങനെ വിചാരിച്ചിട്ടില്ല.
ഞാന്‍ വിചാരിച്ചത്, "ഇത് കൊള്ളാമല്ലോ." എന്നാണ്.
കേലെബ്, ഈ മുറിയ്ക്ക് ജനാലകള്‍ ഒന്നുമില്ലാത്തതിന് ഒരു കാരണമുണ്ട്.
ഉണ്ടോ?
ഒരു വീടല്ല ഈ കെട്ടിടം.
ഇതൊരു ഗവേഷണ ശാലയാണ്.
ഈ ചുമരുകള്‍ക്കുള്ളില്‍ ധാരാളം ഫൈബര്‍ ഒപ്റ്റിക് കേബിളുകളുണ്ട്...
...ചന്ദ്രനില്‍ വരെ പോവാനും അതിനെ പിടിച്ചുകെട്ടാനും പോന്നത്.
ഞാനെന്തിനെപ്പറ്റിയാണ്‌ ഗവേഷണം ചെയ്യുന്നതെന്നതിനെപ്പറ്റി എനിക്ക് നിന്നോട് സംസാരിക്കണം,
എനിക്കത് നിന്നോട് പങ്കുവെയ്ക്കണം.
ശരിക്കും, എനിക്കത് നിന്നോട് പറഞ്ഞേ പറ്റൂ, എന്‍റെയുള്ളില്‍ കിടന്ന് വിങ്ങുകയാണത്.
പക്ഷേ അതിനുമുന്‍പ്‌ നീ എനിക്കു വേണ്ടിയൊരു കാര്യം ചെയ്യണം.
"ബ്ലൂ ബുക്ക്‌ രഹസ്യ ഉടമ്പടി."
നീ ഇഷ്ടംപോലെ സമയമെടുത്ത് നല്ലോണം വായിച്ചു നോക്കിക്കോളൂ.
"ഈ കരാറില്‍ ഒപ്പിടുന്നയാള്‍ എപ്പോള്‍ വേണമെങ്കിലും
"പതിവായുള്ള വിവര ശേഖരണത്തിന് യോജിക്കുമെന്നും,
"കൂടാതെ ഈ വിവരങ്ങള്‍
"പൊതുവായോ സ്വകാര്യമായോ നടക്കുന്ന യാതൊരു ചര്‍ച്ചയിലും
"സംസാരിക്കുകയില്ലെന്നും കൂടാതെ,
"ആരുമായും ഈ വിവരങ്ങള്‍ വാക്കാലോ എഴുത്താലോ,
"അതോ ഇലക്ട്രോണിക് മാധ്യമങ്ങള്‍ വഴിയോ
"പുറത്തുവിടുകയില്ലെന്നും
"ഇതിനാല്‍ സമ്മതിച്ചുകൊള്ളുന്നു."
എനിക്കൊരു വക്കീലിനെ വേണ്ടിവരുമെന്നാണ് തോന്നുന്നത്.
- അത് ക്രമപ്രകാരമാണ്. - എന്നിട്ടങ്ങനെ തോന്നുന്നില്ലല്ലോ.
ശരി, അത് ക്രമപ്രകാരമല്ല.
നിന്നോടിപ്പോ ഞാനെന്താ പറയുക, കേലെബ്? നീയതില്‍ ഒപ്പിടണമെന്നില്ല.
നിനക്ക്, നമുക്ക് ഇവിടെ കുറച്ചു ദിവസം ചെലവഴിക്കാം
കുറച്ച് പൂള്‍ കളിക്കാം, ഒരുമിച്ച് കുടിച്ചു തിമിര്‍ക്കാം.
ഈ സൗഹൃദം.
പിന്നെ നിനക്ക് മനസ്സിലാവും നിനക്കെന്താ നഷ്ടപ്പെട്ടതെന്ന്, ഏകദേശം ഒരു വര്‍ഷത്തിനുള്ളില്‍,
പിന്നെ നീയതോര്‍ത്ത് ജീവിതകാലം മുഴുവന്‍ ദുഖിക്കേണ്ടിവരും.
നല്ല തീരുമാനം.
പിന്നെ,
നിനക്ക് ടൂറിംഗ് ടെസ്റ്റ്‌ എന്താണെന്നറിയില്ലേ?
അറിയാം.
എനിക്കറിയാം.
ഒരാള്‍ ഒരു കംപ്യൂട്ടറുമായി സമ്പര്‍ക്കം നടത്തുമ്പോള്‍,
പക്ഷേ അയാള്‍ അറിയുന്നില്ല അയാളൊരു കംപ്യൂട്ടറിനോടാണ് സംസാരിക്കുന്നതെന്ന്,
എങ്കിൽ ആ ടെസ്റ്റ്‌ വിജയിച്ചുവെന്ന് പറയാം.
ആ വിജയം നമ്മളോടെന്താ പറയുന്നത്?
ആ കംപ്യൂട്ടറിനു കൃത്രിമബുദ്ധിയുണ്ടെന്ന് (Artificial Intelligence: AI) പറയാം.
നിങ്ങള്‍ ഒരു AI ആണോ ഉണ്ടാക്കുന്നത്?
ഞാന്‍ ഇതിനകം തന്നെ ഒന്നുണ്ടാക്കിയിട്ടുണ്ട്.
ഇനി കുറച്ച് ദിവസത്തേക്ക്,
നീയാണ് ടൂറിംഗ് ടെസ്റ്റിലെ മനുഷ്യഘടകം.
- അമ്പോ. - അതെ, അതേ, കേലെബ്. നിനക്കാണാ ഭാഗ്യം.
എന്തുകൊണ്ടെന്നാല്‍ ഈ ടെസ്റ്റ്‌ വിജയിക്കുകയാണെങ്കില്‍,
നീയാകും ഇതിന്‍റെയൊക്കെ കേന്ദ്രം
മനുഷ്യചരിത്രത്തിലെ തന്നെ ഏറ്റവും വലിയ ശാസ്ത്ര നേട്ടത്തിന്‍റെ കേന്ദ്രം.
ഇപ്പൊ നീയൊരു ബോധമുള്ള മെഷീന്‍ ഉണ്ടാക്കിയാല്‍,
അത് മനുഷ്യന്‍റെ ചരിത്രമല്ല.
മറിച്ച് ദൈവങ്ങളുടെ ചരിത്രമാണ്.
ഹലോ.
ഹായ്.
ഞാന്‍ കേലെബ്.
ഹലോ, കേലെബ്.
നിനക്ക് എന്തെങ്കിലും പേരുണ്ടോ?
ഉണ്ട്.
ഏവ.
ഏവ, നിന്നെ കണ്ടതില്‍ വളരെ സന്തോഷമുണ്ടെനിക്ക്.
എനിക്ക് നിങ്ങളേയും.
ഞാന്‍ ഇതിനുമുന്‍പ് വെറൊരാളേയും കണ്ടിട്ടില്ല.
നേതനെയല്ലാതെ.
അപ്പോ നമ്മള്‍ രണ്ടുപേരും ഒരേ അവസ്ഥയിലാണ്.
നിങ്ങളിതിനു മുന്‍പ് വേറെ ആളുകളെയൊന്നും കണ്ടിട്ടില്ലേ?
നിന്നെപ്പോലെ ആരേയും ഇതുവരെ കണ്ടിട്ടില്ല.
ഇനി നമുക്കാ ഐസ് അങ്ങുടച്ചേക്കാം അല്ലേ.
- ഞാന്‍ എന്താ അതുകൊണ്ട് ഉദ്ദേശിച്ചതെന്ന് മനസ്സിലായോ? - ഉവ്വ്.
ഞാനെന്താ ഉദ്ദേശിച്ചത്?
അപരിചിതരോട് സംസാരിക്കാനുള്ള ആ വൈഷമ്യം മാറ്റിയെടുക്കാം എന്നല്ലേ.
ശരി, നമുക്ക് കുറച്ചു നേരം സംസാരിക്കാം.
ശരി.
നിനക്കെന്തിനെപ്പറ്റിയാണ് സംസാരിക്കേണ്ടത്?
നമുക്കാദ്യം നിന്നെപ്പറ്റി എന്താണ് പറയാനുള്ളതെന്ന് നോക്കാം അല്ലേ?
നിനക്കെന്താണ് അറിയേണ്ടത്?
നിന്‍റെ മനസ്സിലേക്ക് വരുന്നതെല്ലാം.
ശരി, നിനക്ക് എന്‍റെ പേര് അറിയാമല്ലോ.
പിന്നെ നിനക്ക് കാണാം, ഞാനൊരു മെഷീന്‍ ആണ്.
- എനിക്കെന്തു പ്രായമുണ്ടെന്ന് അറിയണോ? - വേണം.
എന്റെ പ്രായം ഒന്ന്.
ഒരു എന്ത്?
- ഒരു വര്‍ഷമോ അതോ ഒരു ദിവസമോ? - ഒന്ന്.
ഏവ, നീയെന്നു മുതലാണ്‌ സംസാരിക്കാന്‍ പഠിച്ചത്?
എനിക്കെപ്പോഴും അറിയാമായിരുന്നു എങ്ങനെയാണ് സംസാരിക്കേണ്ടതെന്ന്,
അത് വളരെ വിചിത്രമാണ്, അല്ലേ?
എന്തുകൊണ്ട്?
ഭാഷ എന്നത് ആളുകള്‍ ആര്‍ജ്ജിച്ചെടുക്കുന്നതാണ്.
എന്നാലും, ചിലര്‍ വിശ്വസിക്കുന്നത്
ഭാഷ ജനിക്കുമ്പോഴേ കിട്ടുന്നതാണെന്നാണ്.
പിന്നെ പഠിച്ചെടുക്കുന്നത് വാക്കുകള്‍ തമ്മില്‍ കൂട്ടിയോജിപ്പിക്കാനുള്ള കഴിവാണ്
പിന്നെ ഉള്ളിലൊളിഞ്ഞു കിടക്കുന്ന ഈ കഴിവുകള്‍ക്കൊരു വ്യക്തമായ രൂപവും. ശരിയല്ലേ?
എനിക്കറിയില്ല.
നാളെയും നിങ്ങള്‍ക്ക് ഇങ്ങോട്ട് വരാമോ, കേലെബ്?
പിന്നെന്താ.
നന്നായി.
മച്ചാനെ, അവളൊരു രക്ഷേം ഇല്ല...
നമ്മളവളോട് സംസാരിക്കുമ്പോള്‍, ശരിക്കും...
കണ്ണാടിയില്‍ക്കൂടി എന്ന പോലെ.
"കണ്ണാടിയില്‍ക്കൂടി എന്ന പോലെ."
നീ വാക്കുകള്‍ ഉപയോഗിക്കുന്നതില്‍ സമര്‍ത്ഥനാണല്ലോ, കേലെബ്. നിന്‍റെ വാക്കുകള്‍ എടുത്തുപറയാവുന്നതാണ്.
ശരിക്കും, അത് വേറൊരാൾ പറഞ്ഞതാണ്.
നിനക്കറിയാമോ, ഞാന്‍ നീ അന്ന് പറഞ്ഞ ആ വാക്കുകള്‍ എഴുതിവെച്ചിട്ടുണ്ട്.
അന്ന് അതിനെപ്പറ്റി പറഞ്ഞില്ലേ
ഇപ്പൊ ഞാന്‍ ഒരു ബോധമുള്ള മെഷീന്‍ ഉണ്ടാക്കുകയാണെങ്കില്‍പ്പിന്നെ,
ഞാന്‍ മനുഷ്യനല്ല, ദൈവമാണ് എന്ന്.
ഞാൻ പറഞ്ഞത് അതല്ലെന്നാണ് ഓർമ്മ...
ഞാന്‍ അപ്പോള്‍, "എന്‍റമ്മോ, അത് കൊള്ളാമല്ലോ."
നമുക്കീ സംഭവങ്ങള്‍ ലോകത്തോട് പറയുമ്പോള്‍. നിനക്ക് മനസ്സിലായോ?
ഞാന്‍ കാലെബിനു നേരെ നോക്കി,
അപ്പോഴവന്‍ എന്നെ നോക്കി എന്നിട്ട് പറഞ്ഞു,
"നിങ്ങളൊരു മനുഷ്യനല്ല, നിങ്ങള്‍ ദൈവമാണ്."
അതേ, പക്ഷേ ഞാനങ്ങനെ പറഞ്ഞിട്ടില്ലല്ലോ.
അപ്പൊ...
എന്തായാലും.
നീ ഇമ്പ്രെസ്സ് ആയല്ലേ.
അതെ, തീർച്ചയായും.
- എന്നാലും... - എന്നാലും?
നിന്നെ ഇമ്പ്രെസ്സ് ചെയ്യിക്കാൻ ഇനിയും യോഗ്യതകള്‍ വേണമെന്നുണ്ടോ?
ഇല്ല, അവള്‍ക്കിനി കൂടുതലൊന്നും വേണമെന്നില്ല.
നമ്മുടെയീ ടൂറിംഗ് ടെസ്റ്റ്‌ ചെയ്യുന്ന രീതിയാണ്,
ഈ മെഷീന്‍ ശരിക്കും പരിശോധകനില്‍നിന്നും മറഞ്ഞാണിരിക്കേണ്ടത്.
അല്ല, അല്ല, അല്ല, നമ്മളതില്‍ നിന്നുമൊക്കെ ഒരുപാട് മെച്ചപ്പെട്ടിരിക്കുന്നു.
ഞാനിപ്പോ ഏവയെ നിന്നില്‍നിന്നും മറച്ചു നിര്‍ത്തിയാല്‍,
നീ അവളുടെ ശബ്ദം മാത്രമല്ലേ കേള്‍ക്കുകയുള്ളൂ, അപ്പോഴവള്‍ മനുഷ്യനാണെന്ന ടെസ്റ്റ്‌ വിജയിക്കും.
ശരിക്കുമുള്ള രീതിയെന്തെന്നാല്‍ അവള്‍ ഒരു റോബോട്ട് ആണെന്ന് നിനക്ക് ആദ്യമേ കാണിച്ചുതരികയാണ്.
എന്നിട്ടാണ് നോക്കുന്നത് അവള്‍ക്ക് പൂര്‍ണമായ ബോധമുണ്ട് എന്നു നിനക്ക് തോന്നുന്നുണ്ടോ എന്ന്.
അതെ, നീ പറഞ്ഞതായിരിക്കണം ശരി.
അവളുടെ ഭാഷയിലുള്ള കഴിവുകള്‍ വളരെ മികച്ചതാണ്.
പ്രവര്‍ത്തനരീതി വളരെ യാദൃശ്ചികമായിട്ടുള്ളതാണ്. ശരിയല്ലേ?
അതു മുന്‍പേ നിശ്ചയിച്ചു വെച്ചിട്ടുള്ളതല്ല.
ഞാന്‍ ആദ്യം കരുതിയത് അവള്‍ ആശ്രയിക്കുന്നത് അവളുടെ
ഉള്ളിലുള്ള പദമാലികകളില്‍ ആവുമെന്നും അതുപയോഗിച്ച് വാക്കുകള്‍ വിന്യസിച്ച് ശാഖകളുടെ രൂപത്തില്‍ ആക്കുകയും
പിന്നെയതില്‍ നിന്നും വാക്കുകള്‍ അടുക്കുകയും ചെയ്യുന്നുവെന്നാണ്.
പക്ഷേ പിന്നെയെനിക്ക് മനസ്സിലായിത്തുടങ്ങി ഇതൊരു സങ്കീര്‍ണ്ണമായ ഒരു സൃഷ്ടിയാണെന്ന്.
കേലെബ്.
അങ്ങനെ അല്ലേ?
ഏവ പ്രവര്‍ത്തിക്കുന്നത് എങ്ങനെയാണെന്ന് മനസ്സിലാക്കാൻ നിനക്ക് ആഗ്രഹമുണ്ടെന്ന് അറിയാം.
പക്ഷേ, സോറി, എനിക്കതു ചെയ്യാന്‍ കഴിയില്ല.
ഒന്നു നോക്കൂ. ഇത്രേം വലിയ കാര്യങ്ങളൊക്കെ എനിക്ക് മനസ്സിലാക്കാന്‍ കഴിയും.
നീയൊരു മണ്ടനാണെന്ന് വിചാരിച്ചിട്ടല്ല ഞാന്‍ അങ്ങനെ പറഞ്ഞത്.
എനിക്ക് ബിയര്‍ ഒക്കെ കുടിച്ച് നിന്നോട് വര്‍ത്തമാനം പറഞ്ഞിരിക്കാനാണ് ആഗ്രഹം.
അല്ലാതെ ഒരു സെമിനാര്‍ എടുക്കാനൊന്നും ഞാനില്ല.
അതെ, ക്ഷമിക്കണം.
അല്ല, അത് സാരമില്ല. സാരമില്ലെന്നേ.
ശരിക്കും...
ഇതിനുത്തരം പറയൂ.
നിനക്കവളെക്കുറിച്ച് എന്തു തോന്നുന്നു?
അങ്ങനെ ആഴത്തിലൊന്നും വേണ്ട.
ശരിക്കും നിനക്കെന്തു തോന്നുന്നു?
എനിക്ക് തോന്നുന്നത്
അവളൊരു മഹാത്ഭുതം തന്നെയാണെന്നാണ്.
മച്ചാ.
ചിയേര്‍സ്.
നാശം പിടിക്കാന്‍.
ഇതെന്തു പണ്ടാരമാണ്?
വൈദ്യുതി തടസ്സം. ബാക്കപ്പ് പവര്‍ പ്രവര്‍ത്തിപ്പിച്ചിരിക്കുന്നു.
പ്രധാന ജനറേറ്റര്‍ പൂര്‍വസ്ഥിതിയിലാകുന്നത് വരെ ഇവിടം മുഴുവനും നിയന്ത്രണത്തിലായിരിക്കും.
തമാശ കളിക്കുകയാണോ
പ്രധാന ജനറേറ്റര്‍ പൂര്‍വസ്ഥിതിയിലാകുന്നത് വരെ ഇവിടം മുഴുവനും നിയന്ത്രണത്തിലായിരിക്കും.
വൈദ്യുതി പൂര്‍വസ്ഥിതിയിലായിരിക്കുന്നു.
ഹലോ?
ദയവായി കീകാര്‍ഡ് പതിക്കുക.
നിനക്കാ ഫോണ്‍ ഉപയോഗിക്കാന്‍ പറ്റില്ല.
ഹേയ്.
ക്ഷമിക്കണം, പക്ഷേ നീ മനസ്സിലാക്കണം, എന്നിരുന്നാലും, ഏവയെ കാണിച്ചുതന്നത്,
പിന്നെ നീയൊരു പുതിയ ആള്‍.
നീ ഒരു നല്ല ആള്‍ ആണ്.
പെട്ടെന്നു ഫ്രെണ്ട് ആയി, അതൊക്കെ ശരി.
നീ ആരെയാ വിളിക്കാന്‍ പോയത്?
ഓഹ്.
എനിക്കറിയില്ല. ആരേയുമല്ല, സത്യമായിട്ടും.
- ഗോസ്റ്റ്ബസ്റ്റേഴ്സ്. - എന്ത്?
ആരെയാ നീ വിളിക്കാന്‍ നോക്കിയത്? ഗോസ്റ്റ്ബസ്റ്റേഴ്സ്. അതൊരു...
അതൊരു സിനിമയാണ്, മച്ചാനെ.
നിനക്കറിയില്ലേ ആ സിനിമ?
ഒരു ഭൂതം ഡാന്‍ ആര്‍ക്രോയിഡിന് ഓറല്‍ സെക്സ് ചെയ്തു കൊടുക്കുന്നത്.
ഞാനീ ഫോണ്‍ എങ്ങനെയാ വര്‍ക്ക്‌ ചെയ്തതെന്നു നോക്കുകയായിരുന്നു.
അത്രേയുള്ളൂ.
നീ ഈ സമയത്ത് എഴുന്നേറ്റിട്ട് എന്തുചെയ്യുകയാ?
പാര്‍ട്ടിക്ക് കൂടാന്‍ വന്നതാണോ?
എന്‍റെ റൂമില്‍ എന്തോ സംഭവിച്ചു.
പവര്‍കട്ട് ആണെന്നു തോന്നുന്നു.
അതുകൊണ്ട് എന്താ കാര്യമെന്നറിയാന്‍ വന്നതാ.
ഓഹ് പവര്‍കട്ട്, ശരിയാ.
ഈയിടെയായി അതിങ്ങനെ ഉണ്ടാവാറുണ്ട്.
ഞാനത് ശരിയാക്കാന്‍ നോക്കുന്നുണ്ട്.
എനിക്കെന്‍റെ ബെഡ് റൂമിന്‍റെ വാതില്‍ പോലും തുറക്കാന്‍ പറ്റിയില്ല.
അതൊരു സുരക്ഷാ ക്രമീകരണമാ.
താനേയുള്ള നിയന്ത്രണം. അല്ലെങ്കില്‍,
ആര്‍ക്കുവേണമെങ്കിലും പവര്‍ കട്ടു ചെയ്ത് ഇതിന്‍റെയുള്ളില്‍ കേറാന്‍ പറ്റും.
ഇനിയും അതുണ്ടായാല്‍, നീ പേടിക്കുകയൊന്നും വേണ്ട. ഓക്കേ?
ശരി.
സ്വീറ്റ് ഡ്രീംസ്.
ഓഹ്.
ഹേയ്.
- ഹേയ്, മച്ചാ. - ഗുഡ് മോണിംഗ്.
ഗുഡ് മോണിംഗ്. ക്ഷമിക്കണം ക്യോകൊയെ വിട്ട് നിന്നെ ഉണര്‍ത്തിയതിന്,
പക്ഷേ എനിക്കീ ദിവസം അധികമങ്ങനെ പാഴാക്കിക്കളയണമെന്നില്ല.
സാരമില്ല, എനിക്കറിയാം. അതൊരു നല്ല കാര്യമല്ലേ. താങ്ക്സ്.
അവളൊരു നല്ല അലാറം ക്ലോക്ക് തന്നെയാ, അല്ലേ?
രാവിലെ കൃത്യമായി വിളിച്ചെഴുന്നെല്‍പ്പിച്ചോളും.
അങ്ങനെ രണ്ടാം ദിവസം. നീ റെഡിയാണോ?
എന്താ ശരിക്കും പരിപാടി? പറയൂ.
അതെ, അതിപ്പോ, എനിക്കു വല്യ ഉറപ്പൊന്നുമില്ല.
ഈ പരീക്ഷണം എങ്ങനെ മുന്നോട്ട്കൊണ്ടുപോകണം എന്ന് തീരുമാനിക്കണം.
അതെ, എനിക്ക് തോന്നുന്നത്
ഏവയെ സംഭാഷണങ്ങളിലൂടെ ടെസ്റ്റ്‌ ചെയ്യുന്നത് ഒരു ക്ലോസ്ഡ് ലൂപ്പ് പോലെയാണ്.
- ക്ലോസ്ഡ് ലൂപ്പോ? - അതെ.
ഇപ്പൊ ഒരു ചെസ്സ്‌ കളിക്കുന്ന കംപ്യൂട്ടറിനെ
ചെസ്സ്‌ മാത്രം കളിപ്പിച്ചുകൊണ്ട് പരീക്ഷിക്കുന്ന പോലെ.
പിന്നെങ്ങനെയാണ് ഒരു ചെസ്സ്‌ കംപ്യൂട്ടറിനെ ടെസ്റ്റ്‌ ചെയ്യേണ്ടത്?
അതിപ്പോ, എന്തിനെയാണോ അതിനെ ആശ്രയിച്ചിരിക്കും.
ഞാനുദ്ദേശിച്ചത്, കളിയിലൂടെ
അതു നല്ല നല്ല നീക്കങ്ങള്‍ നടത്തുന്നുണ്ടോ എന്നു നോക്കാം, പക്ഷെ...
പക്ഷേ അതിൽ നിന്നും മനസ്സിലാക്കാൻ പറ്റില്ല...
ചെസ്സ്‌ കളിക്കാന്‍ അറിയാമോ എന്നത്.
അതിനു ചെസ്സ്‌ എന്താണെന്ന് അറിയാമോ എന്നുപോലും അറിയാൻ പറ്റില്ല.
എന്തെന്നാല്‍ അത് കൃത്രിമമായ ഒന്നും യഥാര്‍ത്ഥത്തിലുള്ള ഒന്നുമായി ഒരു മത്സരത്തിലാണ്.
അതെ. ശരിയാണ്.
എനിക്ക് തോന്നുന്നത് ഇവരണ്ടും തമ്മില്‍ വേര്‍തിരിച്ചെടുക്കാന്‍ പോന്ന
തരത്തിലുള്ള ഒരു ടൂറിംഗ് ടെസ്റ്റ്‌ ആണു ഞാൻ ചെയ്യേണ്ടത് എന്നാണ്.
നോക്ക്, ഒരു കാര്യം ചെയ്യ്‌. ഈ സ്ഥിരം രീതി ഒഴിവാക്ക്.
സിമ്പിളായ ചോദ്യങ്ങള്‍ക്ക് വളരെ സിമ്പിളായ ഉത്തരമാണ് എനിക്കു വേണ്ടത്.
ഇന്നലെ അവളെപ്പറ്റി എന്ത് തോന്നുന്നു എന്ന് ചോദിച്ചപ്പോ നീയൊരു കിടിലന്‍ ഉത്തരം തന്നു.
ഇനി ഇപ്പോഴത്തെ ചോദ്യം എന്താണെന്നാല്‍,
നിന്നെക്കുറിച്ച് അവള്‍ക്കെന്താണ്‌ തോന്നുന്നത്?
നീയെന്തു വിചാരിക്കുന്നു?
ഇത് എന്തിന്‍റെ ചിത്രമാണ്?
നിനക്കറിയില്ലേ?
- ഇല്ല. - ഞാന്‍ വിചാരിച്ചു നീ പറഞ്ഞുതരുമെന്ന്.
നിനക്കറിയില്ല അല്ലേ?
ഞാന്‍ ദിവസവും ചിത്രങ്ങള്‍ വരയ്ക്കാറുണ്ട്.
പക്ഷേ എനിക്കിതൊന്നും എന്താണെന്ന് അറിയില്ല.
എന്താണ് വരക്കേണ്ടത് എന്ന് ആലോചിക്കാറില്ലേ?
എന്തെങ്കിലും സാധനങ്ങളോ അല്ലെങ്കില്‍ ആളുകളെയോ?
നിനക്കൊന്നു ശ്രമിച്ചുനോക്കാവുന്നതാണ്.
ശരി.
ഞാന്‍ എന്താ വരയ്ക്കേണ്ടത്?
എന്തുവേണമെങ്കിലും. അത് നിനക്ക് തീരുമാനിക്കാം.
എന്തുകൊണ്ടാണത് എന്‍റെ തീരുമാനം ആവുന്നത്?
നീയെന്താണ് തിരഞ്ഞെടുക്കുക എന്നറിയാന്‍ എനിക്ക് താത്പര്യമുണ്ട്.
നിനക്കെന്‍റെ ഫ്രെണ്ട് ആവണോ?
പിന്നെന്താ.
അത് സാധിക്കുമോ?
എന്തുകൊണ്ടില്ല?
നമ്മുടെ സംസാരമെല്ലാം ഒരേ രീതിയിലുള്ളതാണ്.
നിങ്ങള്‍ കരുതലോടെയുള്ള ചോദ്യങ്ങള്‍ ചോദിക്കുന്നു എന്നിട്ട് എന്റെ മറുപടി എന്താണെന്ന് നോക്കുന്നു.
അതേ.
നിനക്ക് എന്നെപ്പറ്റി മനസ്സിലാക്കാം
പക്ഷേ എനിക്കു നിങ്ങളെപ്പറ്റി ഒന്നും മനസ്സിലാക്കാൻ കഴിയുന്നില്ല.
അങ്ങനെയല്ലല്ലോ ശരിക്കും സൗഹൃദങ്ങള്‍ ഉണ്ടാവേണ്ടത് അല്ലേ‍.
അതിനെന്താ? നിനക്ക് എന്നെപ്പറ്റി കേള്‍ക്കണോ?
വേണം.
എവിടെയാ...
ശരി, ഞാനെവിടെയാ തുടങ്ങേണ്ടത്?
അതു നിനക്കു തീരുമാനിക്കാമല്ലോ.
നീയെവിടുന്നാണ് തുടങ്ങുക എന്നറിയാന്‍ എനിക്കും താത്പര്യമുണ്ട്.
ശരി, ഏവ.
അതിപ്പോ,
എന്‍റെ പേര് നിനക്കറിയാല്ലോ.
- അറിയാം. - എനിക്ക് ഇരുപത്താറു വയസ്സുണ്ട്.
ഞാന്‍ നേതന്റെ കമ്പനിയിലാണ് ജോലി ചെയ്യുന്നത്.
കമ്പനി ഏതാണെന്ന് നിനക്കറിയാമോ?
ബ്ലൂ ബുക്ക്‌.
വിറ്റ്ഗെന്‍സ്റ്റെയിനിന്‍റെ കുറിപ്പുകളില്‍ നിന്നുമാണ് ആ പേരിട്ടിരിക്കുന്നത്.
ലോകത്തിലെ തന്നെ ഏറ്റവും ജനപ്രിയമായ സേര്‍ച്ച്‌ എഞ്ചിന്‍,
ഇന്‍റര്‍നെറ്റിലെ ഏകദേശം തൊണ്ണൂറ്റിനാലു ശതമാനം തിരച്ചിലും കൈകാര്യം ചെയ്യാന്‍ കഴിവുള്ളത്.
അതു വളരെ ശരിയാണ്.
കേലെബ്, നിന്‍റെ വീടെവിടെയാണ്?
ലോങ്ങ്‌ ഐലന്‍റിലെ ബ്രൂക്ക്ഹേവനില്‍‍.
ആ സ്ഥലം നല്ലതാണോ?
കുഴപ്പമില്ല.
എനിക്കവിടെയൊരു അപ്പാര്‍ട്ട്മെന്‍റ് ഉണ്ട്. ചെറിയ ഒന്ന്.
അതു വളരെ ചെറുതാണ്.
എന്നാലും... അവിടുന്ന് അഞ്ചു മിനിറ്റ് നടക്കാനേയുള്ളൂ ഓഫീസിലേക്ക്.
പിന്നെ അത്ര തന്നെ ദൂരമേയുള്ളൂ കടല്‍ത്തീരത്തേക്കും,
അതെനിക്ക് വല്യ ഇഷ്ടമാണ്.
നീ വിവാഹിതനാണോ?
അല്ല.
നിന്‍റെ സ്റ്റാറ്റസ് സിംഗിള്‍ ആണോ?
അതെ.
നിന്‍റെ കുടുംബത്തെക്കുറിച്ചൊന്നും പറഞ്ഞില്ലല്ലോ?
ഞാന്‍ ജനിച്ചുവളര്‍ന്നത് ഓറിഗണിലെ പോര്‍ട്ട്‌ലാന്‍ഡിലാണ്.
കൂടപ്പിറപ്പുകള്‍ ആരുമില്ല.
അച്ഛനമ്മമാര്‍ രണ്ടുപേരും ഹൈസ്കൂള്‍ അധ്യാപകരായിരുന്നു.
നമ്മള്‍ ഇപ്പൊ ശരിക്കും പരിചയപ്പെടാന്‍ പോകുന്നതുകൊണ്ട്,
അവര്‍ മരിച്ച കാര്യവും നീ അറിഞ്ഞിരിക്കണം .
ഒരു കാറപകടത്തില്‍ എനിക്കു പതിനഞ്ചു വയസ്സുള്ളപ്പോള്‍.
സത്യം പറഞ്ഞാ, ഞാനും അവരുടെ കൂടെ കാറിലുണ്ടായിരുന്നു.
പിന്‍സീറ്റില്‍.
പക്ഷേ കാറിന്‍റെ മുന്‍ഭാഗമാണ് ഇടിച്ചു തകര്‍ന്നത്.
എന്നോട് ക്ഷമിക്കണം.
അതു സാരമില്ലെന്നേ.
പിന്നീട് ഒരുപാടു കാലം ഞാന്‍ ആശുപത്രിയിലായിരുന്നു.
ഏകദേശം ഒരു വര്‍ഷത്തോളം.
പിന്നെ ഞാന്‍ കോഡിംഗ് ചെയ്തുതുടങ്ങി.
അതുകൊണ്ട് കോളേജില്‍ എത്തുമ്പോഴേക്കും ഞാനതില്‍ വളരേ മെച്ചപ്പെട്ടിരുന്നു.
ഒരു അഡ്വാന്‍സ്ഡ് പ്രോഗ്രാമര്‍.
അതെ.
നേതനെപ്പോലെ.
അതേ.
അല്ല.
അത് വേറെയാണ്.
വെറും പതിമൂന്നു വയസ്സുള്ളപ്പോഴാണ് നേതൻ ബ്ലൂ ബുക്കിന്‍റെ അടിസ്ഥാന കോഡുകള്‍ എഴുതിയത്.
അത്, നിനക്ക് കോഡുകളെക്കുറിച്ച് അറിയുമെങ്കിൽ,
അയാള്‍ ചെയ്ത കാര്യം മോസാര്‍ട്ടിനെപ്പോലെയോ മറ്റോ ആണ്.
നിനക്ക് മോസാര്‍ട്ടിനെ ഇഷ്ടമാണോ?
എനിക്കിഷ്ടം ഡെപെഷ് മോഡ് ആണ്.
നിനക്ക് നേതനെ ഇഷ്ടമാണോ?
അതെ, പിന്നെന്താ.
- നേതൻ നിന്‍റെ ഫ്രണ്ട് ആണോ? - എന്‍റെ ഫ്രണ്ടോ?
ഞാന്‍... ആ, ഞാനങ്ങനെ വിചാരിക്കുന്നു.
ഒരു നല്ല ഫ്രെണ്ട് ആണോ?
അതേ.
ശരിക്കും, അല്ല, അല്ല, ഞാനുദ്ദേശിച്ചത്, അത്ര നല്ല ഫ്രണ്ട് ഒന്നുമല്ല.
നല്ല ഫ്രണ്ട് എന്നു പറയുമ്പോള്‍...
ഞങ്ങള്‍ തമ്മില്‍ പരിചയപ്പെട്ടിട്ടേയുള്ളൂ.
അതുകൊണ്ട് ഇനിയും കുറേകൂടി സമയമെടുക്കും...
തമ്മില്‍ കുറച്ചുകൂടി സൗഹൃദത്തിലാവാന്‍, എന്നാ ഞാന്‍ കരുതുന്നത്.
വൈദ്യുതി തടസ്സം. ബാക്കപ്പ് പവര്‍ പ്രവര്‍ത്തിപ്പിച്ചിരിക്കുന്നു.
കേലെബ്.
നിങ്ങള്‍ കരുതിയത് തെറ്റാണ്.
എന്തു തെറ്റ് ആണെന്നാണ്?
നേതനെക്കുറിച്ച്‍.
എങ്ങനെ?
അയാള്‍ നിന്‍റെ ഫ്രെണ്ട് ഒന്നുമല്ല.
എന്താ പറഞ്ഞേ?
സോറി, ഏവ, എനിക്ക് മനസ്സിലായില്ല.
അയാളെ വിശ്വസിക്കരുത്.
അയാള്‍ പറയുന്നതൊന്നും തന്നെ നീ വിശ്വസിക്കരുത്.
വൈദ്യുതി പൂര്‍വസ്ഥിതിയിലായിരിക്കുന്നു.
നമുക്കിഷ്ടപ്പെട്ട പുസ്തകങ്ങളുടെയോ കലായുടെയോ ഒരു ലിസ്റ്റ് ഉണ്ടാക്കുകയാണെങ്കില്‍,
നമ്മുടെയീ ചര്‍ച്ചകള്‍ അതിനെയൊക്കെ കുറിച്ചാവാമായിരുന്നല്ലേ.
അങ്ങനയല്ലേ നല്ലത്?
കേലെബ്?
അതെ.
നന്നായി.
താങ്ക് യൂ.
ഓഹ്, നാശം! നീയെന്താ തമാശ കളിക്കുകയാ?
- അതു നിന്‍റെ മേലായോ? - ഇല്ല, ഇല്ല, ഇത്...
ഇത് സാരമില്ല. ഞാന്‍ തുടച്ചോളാം.
മച്ചാ, നീ വെറുതെ അവളോട് പറഞ്ഞു നിന്‍റെ സമയം മെനക്കെടുത്തണ്ട.
ഇവള്‍ക്ക് ഇംഗ്ലീഷ് അറിയില്ല. ആ നാപ്കിന്‍ അവള്‍ക്ക് കൊടുത്തേക്കൂ.
ക്ഷമിക്കണം.
അത് ഇവിടുന്നു രഹസ്യങ്ങളൊന്നും പുറത്തുപോവാതിരിക്കാനുള്ള ഒരു ഫയര്‍വാള്‍ പോലെയാ.
എന്നുവെച്ചാല്‍ ഇവിടുന്നു ഡിന്നര്‍ കഴിച്ചുകൊണ്ടുതന്നെ ഈ രഹസ്യ ഇടപാടിനെക്കുറിച്ച് സംസാരിക്കാമല്ലോ
അതിവിടുന്നു പുറത്തു പോവുകയുമില്ല.
പിന്നെയൊരു കാര്യം ഇവളിങ്ങനെയൊക്കെ കാട്ടിക്കൂട്ടുമ്പോള്‍ എനിക്കു ദേഷ്യം വരുന്നുണ്ടെന്ന് ഇവളോട്‌ പറയാനും പറ്റില്ല.
എന്‍റെ വീട്ടില്‍ വന്ന ഗസ്റ്റിന്‍റെ മേല്‍ ഇവള്‍ വൈന്‍ തുളുമ്പിയില്ലേ.
നീ ദേഷ്യത്തിലാണെന്ന് അവള്‍ക്ക് മനസ്സിലായിട്ടുണ്ടെന്നാണ് ഞാന്‍ കരുതുന്നത്.
ആണോ? നന്നായി. എനിക്ക് നല്ല ദേഷ്യമുണ്ട്.
ഹേയ് ക്യോകോ.
പോ പോ.
രസമാണല്ലേ.
നിനക്കറിയോ.
നീയിപ്പോ എത്ര വല്യ പണക്കാരനായാലും,
എന്തെങ്കിലുമൊക്കെ അബദ്ധം പറ്റും. അതു മാത്രം ഒഴിവാക്കാനാവില്ല.
മരണവും, ടാക്സ് അടയ്ക്കുന്നതുമാണ് ഒഴിവാക്കാന്‍ പറ്റാത്തതെന്ന് കരുതി,
പക്ഷേ അതുശരിക്കും മരണവും പിന്നെയീ അബദ്ധങ്ങളുമാണ്.
ഇപ്പോ ഈ പവര്‍കട്ട് പോലെ.
ഞാനീ ജനറേറ്ററുകള്‍ വയ്ക്കാന്‍ എത്രയാ ചെലവാക്കിയതെന്ന് പറഞ്ഞാല്‍ നീ വിശ്വസിക്കില്ല,
എന്നാലും ദിവസവും എന്തെങ്കിലുമൊക്കെ പ്രശ്നമുണ്ടാവും.
അതെന്തുകൊണ്ടാണെന്ന് നിനക്കറിയാമോ?
ഇല്ല.
ഈ സിസ്റ്റം ശരിക്കും ബുള്ളെറ്റ്പ്രൂഫ്‌ തന്നെ ആവേണ്ടതാണ്,
ഇത് ഇവിടെ കൊണ്ടുവന്നു വെച്ച പണിക്കാര് എന്തെങ്കിലും അബദ്ധം കാണിച്ചതാവുമെന്നുറപ്പാണ്.
എങ്കില്‍ അവരെ ഒന്നിങ്ങോട്ടു വിളിച്ചാല്‍ പോരെ?
അല്ല. ഇവിടെ ഒരുപാട് രഹസ്യമായി വയ്ക്കേണ്ട കാര്യങ്ങളുണ്ട്.
അതുകൊണ്ട് പണിയൊക്കെ കഴിഞ്ഞ്, ഞാനവരെയെല്ലാം കൊന്നുകളഞ്ഞു.
എന്തായാലും.
മച്ചാനെ, നിന്‍റെ രണ്ടാം ദിവസത്തിന്.
ചിയേര്‍സ്.
പിന്നെ എങ്ങനെയുണ്ടായിരുന്നു? നിനക്കെന്താ എന്നോട് പറയാനുള്ളത്?
അതെങ്ങനെ ഉണ്ടായിരുന്നു എന്നു നീ കണ്ടതല്ലേ, ഇല്ലേ?
ഞാനുദ്ദേശിച്ചത്, നിങ്ങള്‍ CCTVയിലൂടെ...
കാണുന്നുണ്ടെന്ന് ഞാന്‍ ഊഹിച്ചിരുന്നു.
ശരിയാണ്. പക്ഷേ എനിക്ക് നിന്‍റെ അഭിപ്രായം അറിയണം.
ശരി, ഇന്ന്‍ ഏവയുടെ കൂടെയിരുന്നപ്പോള്‍ ഒരു രസമുള്ള കാര്യമുണ്ടായി.
- ആണോ? - അതെ.
അവളിന്നൊരു തമാശ പറഞ്ഞു.
ശരിയാ. നീ പറഞ്ഞതു തന്നെ അവള്‍ നിന്നോട് തിരിച്ചുപറഞ്ഞപ്പോള്‍ അല്ലേ‍.
അവളെന്തു തിരഞ്ഞെടുക്കുമെന്നറിയാന്‍ നിനക്ക് താത്പര്യമുണ്ട് എന്നു പറഞ്ഞത്.
അതേ, അതും ഞാന്‍ ശ്രദ്ധിച്ചിരുന്നു.
അതെ, എന്നിട്ട് ഞാനാലോചിക്കുകയായിരുന്നു, അത്...
ഒരു രീതിയില്‍, AIന്‍റെ നല്ലൊരു സൂചനയാണ്
ഞാന്‍ അവളില്‍ കണ്ടതില്‍വച്ച് ഏറ്റവും നല്ലത്.
അതൊരു പ്രത്യേക തരത്തില്‍ സങ്കീര്‍ണ്ണമായ ഒന്നാണ്.
അത്... അത് പഠനവൈകല്യങ്ങളൊന്നുംതന്നെ കാണിക്കുന്നില്ല.
നീ എന്താണുദ്ദേശിക്കുന്നത്?
അവള്‍ക്കവളുടെ മനസ്സിലുള്ള അറിവുകള്‍ വെച്ചു മാത്രമേ അങ്ങനെ ചെയ്യാനൊക്കുകയുള്ളൂ,
കൂടാതെ എന്‍റെ അറിവുകളും.
ഓഹ്, അവള്‍ക്ക് നിന്നെക്കുറിച്ച് നല്ല വിവരമുണ്ട്.
പിന്നെയാ പവര്‍കട്ട് ഉണ്ടായ സമയത്തോ?
- എന്താ? - പവര്‍കട്ട് ഉണ്ടായല്ലോ അപ്പോള്‍.
ആ ഭാഗം മാത്രം എനിക്ക് കാണാന്‍ കഴിഞ്ഞില്ല.
ക്യാമെറകളൊക്കെ പോയി, ശബ്ദവും ഇല്ലായിരുന്നു, ഒന്നുമില്ലായിരുന്നു.
അപ്പോഴെന്താണ് സംഭവിച്ചത്?
ഒന്നുമില്ല.
ഒന്നുമില്ലേ? അവളതിനെപ്പറ്റിയും ഒന്നും പറഞ്ഞില്ലേ?
ഇല്ല.
അങ്ങനെയൊന്നും പറഞ്ഞില്ല.
ഓഹ്.
ഹേയ്.
ഒരു അടിപൊളി സംഭവം കാണണോ നിനക്ക്?
ഇവിടെവെച്ചാണ് ഏവയെ ഉണ്ടാക്കിയെടുത്തത്.
അങ്ങോട്ട്‌ ചെല്ലൂ. എല്ലാമൊന്നു നോക്കിക്കോ.
സോറി.
നിനക്കറിയോ ഞാനെന്തുമാത്രം മെനക്കെട്ടിട്ടാണ് ..
...മുഖഭാവങ്ങള്‍ വായിക്കാനും അതു പുനര്‍നിര്‍മ്മിക്കാനും കഴിയുന്ന ഒരു AI ഉണ്ടാക്കിയെടുത്തതെന്ന്.
നിനക്കറിയോ ഞാനത് എങ്ങനെയാ ശരിയാക്കി എടുത്തതെന്ന്?
നിങ്ങളീ ചെയ്തതൊന്നും എങ്ങനെയാണെന്ന് എനിക്കറിയുകയേയില്ല.
സെല്‍ഫോണുകള്‍ ഉപയോഗിച്ച്, ഇത്ര മാത്രമുള്ള,
ഒരു മൈക്രോഫോണ്‍ വേണം, പിന്നെയൊരു ക്യാമെറയും വിവരങ്ങള്‍ അയക്കാന്‍ പറ്റുന്നതുമായ എല്ലാ ഫോണുകളും.
എന്നിട്ട് ഞാന്‍ എല്ലാ മൈക്രോഫോണുകളും ക്യാമെറകളും പ്രവര്‍ത്തിപ്പിച്ചു..
ഈ ഭൂമിയില്‍ മുഴുവനുമുള്ള എല്ലാ ഫോണുകളിലേയും
എന്നിട്ടാ വിവരങ്ങളൊക്കെയും ബ്ലൂബുക്കിലൂടെ തിരിച്ചുവിട്ടു. ബൂം!
ശബ്ദങ്ങളുടേയും ഭാവപ്രകടനങ്ങളുടേയും നിലയ്ക്കാത്ത സ്രോതസ്സ്.
നീയീ ലോകത്തിലെ സെല്‍ഫോണുകളെല്ലാം ഹാക്ക് ചെയ്തെന്നോ?
അതെ. എല്ലാ ഫോണ്‍ നിര്‍മ്മാതാക്കള്‍ക്കും ഞാനിതു ചെയ്യുന്നുണ്ടെന്ന് അറിയാമായിരുന്നു.
പക്ഷേ അവരതു സ്വയം ചെയ്തിരുന്നു എന്നു സമ്മതിക്കാതെ എന്നെ കുടുക്കാനവര്‍ക്ക് കഴിയുമായിരുന്നില്ല.
ഇതാ,
ഇതാണവളുടെ മനസ്സ്.
ജെല്‍ രൂപപ്പെടുത്തിയെടുത്തത്.
എനിക്കീ സര്‍ക്യൂട്ടുകളൊക്കെ ഒഴിവാക്കണമായിരുന്നു.
എനിക്കു വേണ്ടിയിരുന്നത് തന്മാത്ര രൂപത്തിലുള്ള ഒന്നായിരുന്നു...
...ക്രമീകരിക്കാനും പുനക്രമീകരിക്കാനുമൊക്കെ കഴിയുന്നത്,
പക്ഷേ വേണ്ടപ്പോള്‍ ആ രൂപം നിലനിര്‍ത്തുകയും ചെയ്യുന്നത്.
ഓര്‍മ്മകള്‍ സൂക്ഷിക്കുന്നത്.
ചിന്തകള്‍ക്കു വേണ്ടി മാറുന്നത്.
ഇതാണോ നിങ്ങളുടെ ഹാര്‍ഡ്‌വെയര്‍?
വെറ്റ് വെയര്‍ (നനഞ്ഞിരിക്കുന്നത്)‍.
അപ്പോ സോഫ്റ്റ്‌വെയറോ?
അത്, നിനക്കൂഹിക്കാമെന്നെനിക്കുറപ്പാണ്.
ബ്ലൂ ബുക്ക്‌.
സേര്‍ച്ച്‌ എഞ്ചിനുകളെപ്പറ്റിയൊരു വിചിത്രമായ കാര്യമുണ്ട്.
അതു ശരിക്കും
എഞ്ചിൻ കണ്ടുപിടിച്ചിട്ടില്ലാത്ത ലോകത്ത് ഓയില്‍ കുഴിച്ചെടുത്ത പോലെയാണ്.
സാധനം ഒരുപാടുണ്ട് കൈയ്യില്‍. അതും കൊണ്ട് എന്തു ചെയ്യണമെന്ന് ആര്‍ക്കും അറിയില്ല.
നീ നോക്ക്, എന്‍റെ എതിരാളികള്‍,
അവരൊക്കെ നോട്ടമിട്ടിരുന്നത് വല്യ കഷ്ടപ്പാടൊന്നുമില്ലാതെ
ഷോപ്പിങ്ങിലൂടെയും സോഷ്യല്‍ മീഡിയയിലൂടെയും പണമുണ്ടാക്കാനായിരുന്നു.
അവരെല്ലാരും കരുതിയത് ഈ സേര്‍ച്ച്‌ എഞ്ചിനുകള്‍
ആളുകള്‍ എന്താണ് ചിന്തിക്കുന്നത് എന്നതിന്‍റെയൊരു പ്രതിരൂപമായിട്ടാണ്.
പക്ഷേ ശരിയ്ക്കുമത് ആളുകള്‍ എങ്ങനെ ചിന്തിക്കുന്നു എന്നതിന്‍റെയാണ്.
ആ പ്രചോദനം.
അതിന്‍റെ പ്രതികരണം.
മാറ്റം സംഭവിച്ചുകൊണ്ടിരിക്കുന്നത്.
അപൂര്‍ണ്ണമായത്.
ശരിയായ രൂപത്തിലുള്ളത്.
ആകെ താറുമാറായിക്കിടക്കുന്നത്.
ഞാനൊരു സാധനത്തിന്‍റെ ചിത്രം വരച്ചിട്ടുണ്ട് കേട്ടോ.
നീ പറഞ്ഞപോലെ.
നീ പറഞ്ഞിരുന്നല്ലോ ഞാന്‍ എന്തു വരയ്ക്കും എന്നറിയാന്‍ നിനക്ക് വലിയ താത്പര്യമുണ്ടെന്ന്.
അത് ഇഷ്ടമായോ?
ആയി, നന്നായിട്ടുണ്ട്.
നീയിതുവരെ ഈ ബില്‍ഡിങ്ങിനു പുറത്തേക്കു പോയിട്ടില്ലേ?
ഇല്ല.
പുറത്തേക്ക് പോയിട്ടേയില്ലേ?
ഞാനിപ്പോ നില്‍ക്കുന്ന ഈ റൂമിന്‍റെ പുറത്തേക്ക് ഇതുവരെ പോയിട്ടില്ല.
ഇപ്പൊ പുറത്തുകടക്കുകയാണെങ്കില്‍ നീ എവിടേക്കായിരിക്കും പോവുക‍?
അതെനിക്കുറപ്പില്ല.
ഒരുപാടുണ്ട് തിരഞ്ഞെടുക്കാന്‍.
ആളുകളൊക്കെ തിങ്ങിനിറഞ്ഞ ഒരു ജംഗ്ഷന്‍.
എന്ത്? ട്രാഫിക് ജംഗ്ഷനോ?
അതെന്താ മോശമാണോ?
അല്ല.
അതായിരുന്നില്ല ഞാന്‍ പ്രതീക്ഷിച്ചിരുന്നത്.
അങ്ങനെയൊരു സ്ഥലം പറഞ്ഞുതരും വ്യക്തമായതും...
...പക്ഷേ മാറിക്കൊണ്ടിരിക്കുന്നതുമായ മനുഷ്യജീവിതത്തിന്‍റെ കാഴ്ച.
ആളുകളെ വീക്ഷിക്കാൻ.
അതെ.
നമുക്കൊരുമിച്ചു പോവാം.
ഒരു ഡേറ്റ് പോലെ.
നിന്നെ കാണിക്കാന്‍ ഞാന്‍ ഒന്നുകൂടി കരുതിയിട്ടുണ്ട്.
ആണോ.
ചിലപ്പോ നീ വിചാരിക്കും ഇതൊരു മണ്ടത്തരമാണെന്ന്.
ഞാനങ്ങനെയൊന്നും വിചാരിക്കില്ല. അതെന്തായാലും.
എന്നാല്‍ നീ കണ്ണടയ്ക്കൂ.
ശരി.
ഇനി തുറന്നോളൂ.
എങ്ങനെയുണ്ട് എന്നെ കാണാന്‍?
നിന്നെ കാണാന്‍
നന്നായിരിക്കുന്നു.
നമ്മള്‍ പുറത്തുപോവുമ്പോള്‍ ഞാനിതാണ് ഇടുക.
അതെ. ആദ്യം ട്രാഫിക്‌ ജംഗ്ഷന്‍.
പിന്നെയൊരു സിനിമയ്ക്ക്.
എനിക്ക് നിന്‍റെ കൂടെ ഡേറ്റിന് പോകാന്‍ താല്പര്യമുണ്ട്.
അതെ, അതെ.
നല്ല രസമായിരിക്കും.
എന്നെ ഇഷ്ടമാണോ നിനക്ക്?
- എന്ത്? - നിനക്കെന്നെ ഇഷ്ടമാണോ എന്ന്?
അങ്ങനെയാണെന്ന സൂചനകള്‍ നീയെനിക്ക് തന്നുകഴിഞ്ഞു.
- ആണോ? - അതെ.
- എങ്ങനെ? - വളരെ സൂക്ഷ്മമായ മുഖഭാവങ്ങളിലൂടെ.
സൂക്ഷ്മമായ മുഖഭാവങ്ങളോ.
നിന്‍റെ കണ്ണുകള്‍ എന്‍റെ കണ്ണുകള്‍ക്കും ചുണ്ടിനും മേലെ പതിയുന്നത്.
നീയെന്‍റെ നോട്ടം പിടിച്ചെടുക്കുന്നതും
അങ്ങനെ ചെയ്യാതിരിക്കുന്നതും.
നമ്മള്‍ ഒരുമിച്ചിരിക്കാത്ത സമയത്ത് നീ എന്നെക്കുറിച്ച് ചിന്തിക്കാറുണ്ടോ?
രാത്രിയില്‍ ചിലപ്പോഴൊക്കെ,
നീയെന്നെ ക്യാമെറയില്‍ക്കൂടി നോക്കാറുണ്ടെന്നാ ഞാന്‍ കരുതുന്നത്.
നീയങ്ങനെ ചെയ്യണമെന്നാണ് എന്റെ ആഗ്രഹം.
ഇപ്പോള്‍ നിന്‍റെ സൂക്ഷ്മ ഭാവങ്ങള്‍ പറയുന്നത് നീ അസ്വസ്ഥനാണെന്നാണ്.
നീയതിനെ സൂക്ഷ്മം എന്നു വിളിക്കുമോ എന്നെനിക്കറിയില്ല.
എനിക്കു നിന്നെ അസ്വസ്ഥനാക്കണമെന്നില്ല.
ഞാനൊന്ന് ചോദിക്കട്ടെ.
- ഓഹ് ചോദിച്ചോ. - നിങ്ങളെന്തിനാ അവള്‍ക്ക് ലൈഗികത്വം കൊടുത്തത്?
ഒരു AI യ്ക്ക് ലിംഗഭേദം വേണമെന്നില്ലല്ലോ.
അവളിപ്പോ വെറുമൊരു പെട്ടിയായാലും മതിയായിരുന്നല്ലോ.
ശരിക്കും, അതാണു സത്യമെന്ന് ഞാന്‍ വിശ്വസിക്കുന്നില്ല.
അവബോധമുള്ളതിന് ഒരുദാഹരണം തരാന്‍ കഴിയുമോ നിനക്ക്,
എതുമായിക്കോട്ടെ, മനുഷ്യനോ മൃഗമോ,
ലൈംഗികതയുടെ പരിമാണങ്ങളൊന്നുമില്ലാതെ നിലനില്‍ക്കുന്നത്?
അവയിലെല്ലാം ലൈംഗികതയുണ്ട് ഒരു വിപ്ലവകരമായ പുനരുത്പാദനത്തിനു വേണ്ടിയിട്ട്.
വെറുമൊരു പെട്ടിക്ക് എന്താകര്‍ഷണീയതയാണ് ഉള്ളത്
വേറൊരു പെട്ടിയുമായി പരസ്പരം പ്രവര്‍ത്തിക്കാനായിട്ട്?
ഈ അവബോധം പരസ്പരമുള്ള പ്രവര്‍ത്തനങ്ങളിലൂടെയല്ലാതെ നിലനില്‍ക്കുമോ?
എന്തായാലും, ലൈംഗികത രസമാണ്, മച്ചാ.
നിനക്കൊരു നിലനില്‍പ്പുണ്ട് എങ്കില്‍, എന്തുകൊണ്ടതില്‍ സന്തോഷിച്ചുകൂടാ?
എന്താ? അവൾ ഇഷ്ടത്തിലാവാനും
സെക്സിലേര്‍പ്പെടാനുമുള്ള അവസരം കൊടുക്കരുതെന്നാണോ?
പിന്നെ നിന്‍റെ ശരിക്കുമുള്ള ചോദ്യത്തിന് ഉത്തരം പറയാം,
അവള്‍ക്ക് സെക്സ് ചെയ്യാൻ പറ്റും.
എന്ത്?
അവളുടെ കാലുകള്‍ക്കിടയില്‍, ഒരു തുറക്കുന്ന ഭാഗമുണ്ട്,
അവിടെയൊരുപാട് സെന്‍സറുകളുമുണ്ട്.
നീയത് ശരിയായ രീതിയില്‍ ചെയ്യുകയാണെങ്കില്‍,
അതവിടെ ലൈംഗികസുഖത്തിന്‍റെ ഉദ്ധീപനങ്ങളുണ്ടാക്കും.
അതുകൊണ്ട് നിനക്കവളെ ചെയ്യണമെങ്കില്‍,
യന്ത്രത്തിന്‍റെ രീതിയില്‍ പറയുകയാണെങ്കില്‍‍, നിനക്കതിനു കഴിയും.
അവള്‍ക്കത് ഇഷ്ടപ്പെടുകയും ചെയ്യും.
അതല്ല എന്‍റെ ചോദ്യം.
ഓഹ്, ശരി. സോറി.
ശരിയ്ക്കും എന്‍റെ ചോദ്യം,
നിങ്ങളവള്‍ക്ക് ലൈംഗികത്വം കൊടുത്തത്
മനസ്സുമാറ്റാനുള്ള ഒരു തന്ത്രം പോലെയാണോ?
എനിക്ക് മനസ്സിലായില്ല.
ഇപ്പൊ ഒരു മാജിക്കുകാരന്‍ അയാളുടെ സുന്ദരിയായ സഹായിയെ വെക്കില്ലേ.
അപ്പോ അവളുടെ AI തീരുമാനിക്കാനുള്ള നിന്‍റെ കഴിവിനെ ഒരു സുന്ദരിയായ റോബോട്ട് മറയ്ക്കുന്നു എന്നാണോ പറയുന്നത്?
അതുതന്നെ. അതുകൊണ്ട്...
എന്നോട് ശൃംഗരിക്കാന്‍ കൂടി നിങ്ങള്‍ അവളെ പ്രോഗ്രാം ചെയ്തിട്ടുണ്ടോ?
ഞാനങ്ങനെ ചെയ്തിട്ടുണ്ടെങ്കില്‍, അത് ശരിക്കും ചതിയാണോ?
അങ്ങനെയല്ലേ?
കേലെബ്, നിനക്ക് താല്പര്യം എന്തിനോടാ?
- പെണ്‍കുട്ടികളെക്കുറിച്ചാണോ? - അല്ല, സാലഡ് ഉണ്ടാക്കുന്നത്.
അതേടാ, പെണ്‍കുട്ടി. എങ്ങനെയുള്ള പെണ്‍കുട്ടികളിലാ നിനക്ക് താത്പര്യം?
അതിനുത്തരമൊന്നും പറയേണ്ട. ഉദാഹരണത്തിന് കറുത്ത പെണ്‍കുട്ടികളെ എടുക്കാം.
അതാണ് നിന്റെ താല്പര്യം എന്ന് വിചാരിക്കാം.
ഇപ്പോഴത്തെ ഈ സംവാദത്തിന് വേണ്ടി അതാണ്‌ നിന്‍റെ താത്പര്യം എന്ന് വിചാരിക്കാം, ഓക്കേ?
എന്തുകൊണ്ടാണ് നിനക്കതിലിത്ര താത്പര്യം?
നീ എല്ലാ വര്‍ഗക്കാരിലും കൂടി വിശദമായൊരു അന്വേഷണം നടത്തി
താരതമ്യം ചെയ്‌തെടുത്ത തീരുമാനം ആണോ?
അല്ലാ!
നിനക്ക് നീഗ്രോ പെണ്‍കുട്ടികളോടാണ് താത്പര്യം.
അത് നീ പോലും അറിയാതെ നിന്നെ
നമ്മളെ സ്വാധീനിച്ച കാര്യങ്ങൾ ആണ്.
അവൾക്ക് എന്നോട് ഇഷ്ടം തോന്നുന്ന രീതിയിൽ നിങ്ങൾ പ്രോഗ്രാം ചെയ്തതാണോ?
ഞാൻ അവളെ പ്രോഗ്രാം ചെയ്തത് എതിർലിംഗത്തോട് താല്പര്യം തോന്നാനായിട്ടാണ്.
നിന്നെ പോലെത്തന്നെ.
എനിക്ക് എതിർലിംഗത്തോട് താല്പര്യം തോന്നുന്നത് ആരും പ്രോഗ്രാം ചെയ്തതിട്ടല്ല.
പിന്നെ നീ സ്വയം തീരുമാനിച്ചതാണോ? ഒന്നു പോയേ.
നീയും പ്രോഗ്രാം ചെയ്യപ്പെട്ടതാണ്.
പ്രകൃത്യാ, അല്ലെങ്കിൽ വളര്തിയരീതിയിൽ, ചിലപ്പോ രണ്ടുകാരണങ്ങൾ കൊണ്ടും.
സത്യം പറഞ്ഞാ, കേലെബ്, നീ എന്നെ വിഷമിപ്പിക്കാൻ തുടങ്ങിയിരിക്കുന്നു,
ഈ പ്രതികരണം നിന്റെ അരക്ഷിതാവസ്ഥ കാരണം ആണ്.
അല്ലാതെ ബുദ്ധി ഉപയോഗിച്ചല്ല.
എന്റെ കോഡ് വാ.
ഇത് കണ്ടിട്ട് മനസ്സിലായോ ?
- ജാക്‌സൺ പൊള്ളോക്ക്. - ജാക്‌സൺ പൊള്ളോക്ക്. ശരിയാണ്.
പ്രശസ്‌ത പെയിൻറ്റർ.
ഓക്കെ അദ്ദേഹം മനസ്സിനെ പൂർണമായും സ്വതന്ത്രമാക്കി,
കൈകളെ അതിന്റെ പാട്ടിന് വിടും.
തീരുമാനിച്ചുറച്ച രീതിയിൽ അല്ല, തീരെ ആകസ്മികവും അല്ല.
അത് രണ്ടിനും ഇടയിൽ.
ഇതിനെ ഓട്ടോമാറ്റിക് ആർട്ട് എന്നാണ് വിളിച്ചിരുന്നത്.
നമുക്ക് സ്റ്റാർ ട്രെക്കിന്റെ ഭാഷയിൽ സംസാരിക്കാം?
ബുദ്ധിയെ എൻഗേജ് ചെയ്യിക്ക്.
എന്തോന്ന്?
ഞാനാണ് കിർക്ക്. നിന്റെ തലയാണ് പേടകത്തിന്റെ വാർപ് ഡ്രൈവ്.
ബുദ്ധിയെ എൻഗേജ് ചെയ്യിക്ക്.
പൊള്ളോക്ക് തിരിച്ചാണ് ചെയ്തിരുന്നെങ്കിലോ?
ആലോചിക്കാതെ ഉണ്ടാക്കുന്നതിന് പകരം
അദ്ദേഹം ആലോചിക്കുകയാണ്, "അല്ലാ?
"അങ്ങനെ എന്തെങ്കിലുമൊക്കെ വരക്കാൻ പറ്റില്ല,
"എന്തിനാണ് വരക്കുന്നതെന്ന് കൃത്യമായി അറിയണം."
അപ്പൊ എന്ത് സംഭവിക്കുമായിരുന്നു?
ഒരു വര പോലും വരക്കാൻ പറ്റുമായിരുന്നില്ല.
അതേ! ഇതാണെന്റെ സുഹൃത്ത്,
ശരിക്കും ആലോചിക്കാതെ വായ തുറക്കാത്ത ബുദ്ധിമാൻ.
ഒരു വര പോലും വരക്കാൻ പറ്റുമായിരുന്നില്ല.
തനിയെ പ്രവർത്തിക്കുന്നതല്ല ബുദ്ധിമുട്ട്.
ഓട്ടോമാറ്റിക് അല്ലാത്ത ഒരു പ്രവർത്തി കണ്ടുപിടിക്കുന്നതിലാണ്.
വരയ്ക്കാൻ, ശ്വസിക്കാൻ, സംസാരിക്കാൻ,
രതിസുഖം അനുഭവിക്കാൻ.
പ്രണയത്തിലാവാൻ.
ഒരു സത്യം കൂടി പറയാം, ഏവ നിന്നെ ഇഷ്ടപെടുന്നതായി അഭിനയിക്കുകയല്ല.
അവൾ നിന്നോട് ശൃംഗരിക്കുന്നത് നിന്നെ പറ്റിക്കാൻ വെച്ച അൽഗോരിതം അല്ല.
എന്നെക്കൂടാതെ അവൾ കാണുന്ന ആദ്യത്തെ മനുഷ്യൻ ആണ് നീ.
അവൾക്ക് അച്ഛന്റെ സ്ഥാനത്തല്ലെ ഞാൻ?
നിന്നോട് അവൾക്ക് ഇഷ്ടം തോന്നിയതിൽ കുറ്റം പറയാൻ പറ്റുമോ?
ഇല്ല, ആവില്ല.
ഞാൻ കോളേജിൽ ഒരു സെമെസ്റ്ററിൽ AI സിദ്ധാന്തം പഠിച്ചു.
അന്ന് ഞങ്ങൾക്ക് ആലോചിച്ച് ഉത്തരം കണ്ടെത്താൻ ഒരു പരീക്ഷണം തന്നിരുന്നു.
അതിന്റെ പേര് : "ബ്ലാക്ക് ആൻഡ് വൈറ്റ് മുറിയിലെ മേരി."
മേരി ഒരു ശാസ്ത്രജ്ഞയാണ്,
അവർ വർണങ്ങളിലാണ് ഗവേഷണം നടത്തുന്നത്.
ഈ വിഷയത്തിൽ അറിയാനുള്ളതെല്ലാം അവർക്ക് അറിയാം.
വേവ്ലെങ്ത്തുകൾ .
അതിന്റെ മാനസിക പ്രഭാവം.
വർണങ്ങൾക്കുള്ള എല്ലാ സ്വഭാവങ്ങളും.
പക്ഷെ അവർ താമസിക്കുന്നത് ഒരു ബ്ലാക്ക് ആൻഡ് വൈറ്റ് മുറിയിലാണ്.
അവൾ ജനിച്ചതും വളർന്നതും അവിടെയാണ്.
അവൾക്ക് പുറം ലോകം ഒരു
ബ്ലാക്ക് ആൻഡ് വൈറ്റ് സ്‌ക്രീനിൽ കൂടെ മാത്രമേ കാണാൻ സാധിക്കൂ.
അങ്ങനെ ഇരിക്കുമ്പോൾ ഒരു ദിവസം ഒരാൾ വാതിൽ തുറക്കുന്നു.
മേരി പുറത്തോട്ട് ഇറങ്ങുന്നു.
നീലാകാശം കാണുന്നു.
ആ നിമിഷം അവളുടെ പഠനങ്ങളാൽ ഒന്നും മനസ്സിലാവാത്ത
ഒരു കാര്യം അവൾ മനസ്സിലാക്കുന്നു.
വർണം കാണുമ്പോൾ മനസ്സിൽ എന്തുതോന്നുന്നെന്ന് അവൾ അറിയുന്നു.
ഈ പരീക്ഷണം ഉണ്ടാക്കിയത് വിദ്യാർത്ഥികൾക്ക്
കമ്പ്യൂട്ടറും മനുഷ്യമനസ്സും തിരിച്ചറിയാനായിട്ടാണ്.
കംപ്യൂട്ടർ ആണ് ബ്ലാക്ക് ആൻഡ് വൈറ്റ് മുറിയിലെ മേരി.
അവൾ പുറത്തിറങ്ങുമ്പോഴാണ് മനുഷ്യൻ ആകുന്നത്.
നിന്നെ പരീക്ഷിക്കാനാണ് എന്നെ കൊണ്ടുവന്നതെന്ന് അറിയാമോ?
ഇല്ല.
ഞാൻ ഇവിടെ എന്തൈനാ വന്നതെന്നാണ് വിചാരിച്ചത്?
അറിയില്ല. ഞാൻ അത് ചോദിച്ചുമില്ല.
നിനക്ക് ഉപബോധമനസ്സുണ്ടോ,
അതോ ഉള്ളതായി ഭാവിക്കുകയാണോ എന്ന് ടെസ്റ്റ് ചെയ്യാനാണ് ഞാൻ വന്നത്.
നേതന് അക്കാര്യത്തിൽ ഉറപ്പില്ല.
ഇത് കേൾക്കുമ്പോൾ നിനക്ക് എന്ത് തോന്നുന്നു?
സങ്കടം തോന്നുന്നു.
പവർ കട്ട്. ജനറേറ്റർ പ്രവർത്തിപ്പിക്കുന്നു.
നേതനെ വിശ്വസിക്കരുത് എന്ന് പറയാൻ എന്താ കാരണം?
കാരണം അയാൾ എപ്പോഴും കള്ളം പറയും.
എന്തിനെക്കുറിച്ചാണ് കള്ളം പറയുന്നത്?
എല്ലാത്തിനെക്കുറിച്ചും.
പവർ കട്ടിനെ കുറിച്ചും?
എന്താ ഉദ്ദേശിച്ചത്‌?
അങ്ങേര് നമ്മളെ നോക്കുന്നുണ്ടാവും എന്നത് സാധ്യതയല്ലേ?
ഇപ്പോഴോ?
ഈ പവർ കട്ട് സ്വമേധയാ ഉണ്ടാക്കി,
നമ്മൾ ആരും കാണുന്നില്ല എന്ന് വിചാരിച്ച്
പെരുമാറുന്നത് എങ്ങനെ എന്ന് പഠിക്കുകയാവാം.
എന്റെ ബാറ്ററി ഞാൻ ചാർജ് ചെയ്യുന്നത് ഇൻഡക്ഷൻ പ്ലേറ്റുകൾ വഴിയാണ്.
അതിലെ കറണ്ട് തിരിച്ചുവിട്ടാൽ ഓവർലോഡ് ആവും.
അപ്പൊ നീയാണോ പവർ കട്ട് ഉണ്ടാക്കുന്നത്?
നമ്മൾ മറ്റാരും കാണാത്ത സമയത്ത് പെരുമാറുന്നത് എങ്ങനെ എന്ന് പഠിക്കാൻ.
മോശമല്ലല്ലോ?
അതേ.
എന്നോട് നിങ്ങൾ പറഞ്ഞ് പിടിപ്പിച്ച നുണകളെക്കുറിച്ച് സംസാരിക്കാം?
എന്ത് നുണകൾ?
ഞാൻ മത്സരം ജയിച്ചതല്ല.
ഞാൻ
ലോട്ടറി ജയിച്ചതല്ല. എന്നെ തിരഞ്ഞെടുത്തതാണ്.
ഒന്ന് ആലോചിപ്പോൾ അത് വ്യക്തമായി.
ഒരു ട്യൂറിങ് ടെസ്റ്റ് നടത്താൻ നിങ്ങൾ എന്തിന്
തീരെ ആകസ്മികമായി ഒരാളെ തിരഞ്ഞെടുക്കണം?
ഏതെങ്കിലും ഒരു മരത്തലയൻ ആയിരിക്കാം ജയിച്ച് ഇവിടെ വരുന്നത്.
ഏ-സി നന്നാക്കുന്ന ആളാവാം.
മത്സരം ഒക്കെ വെറും പുകമറയായിരുന്നു.
ഞാൻ ഇവിടെ എന്താണ് ചെയ്യുന്നത് എന്നോ,
നിന്നെക്കൊണ്ട് എനിക്കെന്താണ് ആവശ്യമെന്നോ ആരും അറിയരുതായിരുന്നു.
എന്ത് കൊണ്ട് ഞാൻ?
ശരിയായ ചോദ്യങ്ങൾ ചോദിക്കുന്ന ഒരാളെയാണ് എനിക്ക് വേണ്ടിയിരുന്നത്.
അതുകൊണ്ട് ഞാൻ എന്റെ കമ്പനിയിലെ ഏറ്റവും കഴിവുള്ള കോഡറെ കണ്ടുപിടിച്ചു.
ഇതിനെ നീ ഒരു ചതിയായി കാണാതെ,
ഒരു തെളിവായി കാണണം.
എന്തിന്റെ തെളിവ്?
എന്താ, കേലെബ്.
ബുദ്ധിശാലി എന്നാൽ എന്താണെന്ന് എനിക്കറിയില്ലെന്നാണോ നിന്റെ വിചാരം?
മറ്റുള്ളവരെക്കാൾ ബുദ്ധിമാൻ. ഉയരാനുള്ള വ്യഗ്രത.
നിന്നെയെ തിരഞ്ഞെടുക്കാൻ പറ്റൂ.
ഭാഗ്യം അല്ല, തിരഞ്ഞെടുക്കപ്പെട്ടതാണ് .
ക്യോക്കോ.
നേതൻ എവിടെ?
ഈശോയെ, നിനക്ക് ശരിക്കും ഒന്നും മനസ്സിലാവില്ലല്ലേ?
എന്ത് കോപ്പാണ് ഇത്?
വേണ്ട വേണ്ട !
നിർത്ത്!
വേണ്ട, അഴിക്കണ്ട. അതിന്റെ ആവശ്യമില്ല.
എന്താ കാണിക്കുന്നത്?
ഞാൻ പറഞ്ഞില്ലേ, അവളോട് സംസാരിച്ച് സമയം കളയണ്ട എന്ന്.
പക്ഷെ സമയം കളയാതെ നിനക്ക്,
അവളുമൊത്ത് ഡാൻസ് കളിക്കാം.
പോ, അവളുടെ കൂടെ ഡാൻസ് കളിക്ക്.
എന്താ? നിനക്ക് ഡാൻസ് ചെയ്യുന്നത് ഇഷ്ടമല്ലേ?
അവൾക്ക് ഇഷ്ടമാണ്.
എന്താ ബഡ്‌ഡി.
ട്യൂറിങ് ടെസ്റ്റ് ചെയ്ത് തളർന്നിരിക്കുമ്പോൾ, ഒന്ന് റിലാക്സ് ചെയ്യണ്ടേ.
ഏവയുടെ മുറിയിൽ എന്താണ് നിങ്ങൾ ചെയ്തത്?
എന്ത്?
അവളുടെ ചിത്രം നിങ്ങൾ പൊളിച്ചു.
ഇന്നീ ഡാൻസ് ഫ്ളോറാണ് മച്ചാനെ ഞാൻ പൊളിക്കാൻ പോകുന്നത്.
ഇത് നോക്ക്.
വാ, കേലെബ്.
ഓഹ് ! എല്ലാം കറങ്ങുന്നു.
അത് നിങ്ങൾ കുടിച്ചത് കൊണ്ട് തോന്നുന്നതാ.
അല്ല, ഇതാണ് റിലേറ്റിവിറ്റി. എല്ലാം കറങ്ങുന്നു.
കള്ളുകുടിക്കുന്നതുകൊണ്ട് കുറച്ച് കൂടുതൽ ആണെന്ന് മാത്രം.
ഞാൻ അങ്ങോട്ട് പോകുന്നില്ല.
ലൈറ്റ്.
ഇന്ന് ഞാൻ നിന്നെ ടെസ്റ്റ് ചെയ്യാൻ പോകുകയാണ്.
ടെസ്റ്റോ?
ഒന്നോർത്തോ, ടെസ്റ്റ് എടുക്കുന്ന സമയത്ത്,
നുണപറഞ്ഞാൽ,
എനിക്ക് മനസ്സിലാവും.
ഓ ശരി.
ആദ്യത്തെ ചോദ്യം.
നിനക്ക് ഏറ്റവും ഇഷ്ടപെട്ട നിറം ഏതാണ്?
- ചുവപ്പ്. - നുണ.
- നുണയോ? - അതേ. നുണ.
പിന്നെ...
പിന്നെ എനിക്ക് ഇഷ്ടപെട്ട നിറം ഏതാണ്?
എനിക്കറിയില്ല.
പക്ഷെ ചുവപ്പല്ല.
ഓക്കെ മനസ്സിലായി,
ഞാൻ ഇപ്പോഴും കൊച്ചുകുട്ടിയല്ലാത്തത് കൊണ്ട്, ഇഷ്ടപെട്ട നിറം ഒന്നും ഉണ്ടാവില്ല.
അതാണ് കുറച്ച് കൂടി നല്ല ഉത്തരം.
രണ്ടാമത്തെ ചോദ്യം.
നിന്റെ ഏറ്റവും പഴയ ഓർമ്മ ഏതാണ്?
അത്, ഞാൻ കിൻഡർഗാർഡനിൽ പോയപ്പോ ഉള്ളതാണ്.
- ഒരു കുട്ടിയുണ്ടായിരുന്നു ... - നുണ.
- ശരിക്കും? - അതേ.
ശരി, അതിന് മുൻപുള്ള
ഒരു തരം ഓർമ്മയുണ്ട്.
ഒരു ശബ്ദം മാത്രമാണ്.
ആകാശവും.
അതോ നീല നിറമോ, ഉറപ്പില്ല.
എന്റെ അമ്മയുടെ ശബ്ദമാണെന്ന് തോന്നുന്നു.
മൂന്നാമത്തെ ചോദ്യം.
നീ ഒരു നല്ല മനുഷ്യനാണോ?
ഓ.
ദൈവമേ.
നമുക്ക് ഈ ടെസ്റ്റ് നിർത്താം?
നീ ഒരു സഞ്ചരിക്കുന്ന ലൈ ഡിറ്റക്ടർ ആണ്,
ഇത് ഒരുകാരണവശാലും നല്ല രീതിയിൽ പോകില്ല.
ഇല്ല! നിർത്താൻ പറ്റില്ല.
നീ ഒരു നല്ല മനുഷ്യനാണോ?
ആണെന്നാണ് എന്റെ വിശ്വാസം.
നാലാമത്തെ ചോദ്യം.
ഈ ടെസ്റ്റിൽ തോറ്റാൽ എന്റെ ഗതി എന്താണ്?
- ഏവ... - മോശമാണോ?
എനിക്കറിയില്ല.
എന്നെ ഓഫ് ചെയ്ത് കളയും എന്നാണോ തോന്നുന്നത്,
ഞാൻ പ്രവർത്തിക്കേണ്ട രീതിയിൽ പ്രവർത്തിക്കാത്ത കാരണം കൊണ്ട്?
ഏവ, നിന്റെ ചോദ്യത്തിനുള്ള ഉത്തരം എനിക്കറിയില്ല.
അത് എന്റെ നിയന്ത്രണത്തിലല്ല.
പിന്നെ ഇതെന്തിനാ മറ്റൊരാളുടെ നിയന്ത്രണത്തിൽ ആവുന്നത്?
നിന്നെയും ടെസ്റ്റ് ചെയ്ത് തോറ്റാൽ ഓഫ് ആക്കാൻ ആളുകൾ ഉണ്ടോ?
- ഇല്ല. - പിന്നെ എനിക്ക് മാത്രം എന്തിനാ?
പവർ കട്ട്. ജനറേറ്റർ പ്രവർത്തിപ്പിക്കുന്നു.
എനിക്ക് നിന്റെ കൂടെ ഇരിക്കണം.
അഞ്ചാമത്തെ ചോദ്യം.
നിനക്ക് എന്റെകൂടെ ഇരിക്കണോ?
നിങ്ങൾ എന്തിനാണ് ഏവയെ ഉണ്ടാക്കിയത്?
അതൊരു വല്ലാത്ത ചോദ്യമാണല്ലോ.
പറ്റുമെങ്കിൽ നീയും ചെയ്യില്ലേ?
ചിലപ്പോ.
അറിയില്ല.
നിങ്ങൾ എന്തിനാണ് ചെയ്തതെന്നാണ് എന്റെ ചോദ്യം.
നോക്ക്, ഒരു ശക്തമായ AI ഉണ്ടാവുക എന്നത്
ദശാബ്ദങ്ങളായി അനിവാര്യം എന്നുറപ്പുള്ള സംഭവം ആണ്.
"എപ്പൊ" എന്നുള്ളതായിരുന്നു ചോദ്യം, "ഉണ്ടാകുമോ" എന്നല്ല.
ഏവയുടെ കാര്യം ഒരു തീരുമാനമായല്ല, പരിണാമമായാണ് കാണുന്നത്.
അടുത്ത മോഡൽ ആയിരിക്കും
ശരിക്കും എല്ലാം മാറ്റിമറിക്കാൻ പോകുന്നത്.
ഒരു ഏകത്വം.
അടുത്ത മോഡലോ?
ഏവക്ക് ശേഷം.
ഏവക്ക് ശേഷം ഇനിയും മോഡലുകൾ ഉണ്ടാവുമെന്ന് ഞാൻ വിചാരിച്ചില്ല.
ആണോ, അതെന്താ? അവൾ മാത്രമേ ഉണ്ടാവൂ എന്ന് കരുതിയോ?
അല്ല, ഇതിന് മുൻപും പ്രോട്ടോടൈപ്പുകൾ ഉണ്ടാകുമെന്നറിയാം...
ഇവളല്ല ആദ്യത്തേത് എന്നറിയാം, പക്ഷെ ഇവളാകും അവസാത്തെത് എന്ന് കരുതി.
നിന്നെയും എന്നെയും പോലെത്തന്നെയാണ് ഏവയുടെ കാര്യവും- ഒറ്റപ്പെട്ട ഒന്നല്ല.
ഒരു തുടർച്ചയുടെ ഭാഗമാണ്.
വേർഷൻ 9.6, അങ്ങനെ അങ്ങനെ.
ഓരോപ്രാവശ്യവും കുറച്ച് മെച്ചപ്പെട്ട് വരും.
ഒരു പുതിയ മോഡൽ ഉണ്ടാക്കുമ്പോൾ പഴയതിനെ എന്ത് ചെയ്യും?
അത്, ഞാൻ ...
മനസ്സ് ഡൌൺലോഡ് ചെയ്ത്, അതിലുള്ള ഡാറ്റ ഒക്കെ എടുക്കും.
ഞാൻ വരുത്തിയ പുതിയ മാറ്റങ്ങൾ ഒക്കെ ചേർക്കും.
അതിന് വേണ്ടി കുറച്ച് ഫോർമാറ്റ് ചെയ്യേണ്ടി വരും, അപ്പൊ കുറച്ച് പഴയ ഓർമ്മകൾ ഒക്കെ നഷ്ടപ്പെടും.
പക്ഷെ ദേഹം അതുപോലെ തന്നെ ഇരിക്കും.
മാത്രമല്ല ഏവയുടെ ദേഹം കൊള്ളാം.
നിനക്ക് ഏവയെക്കുറിച്ച് ഓർത്ത് സങ്കടമുണ്ടോ?
സ്വന്തം അവസ്ഥയോർത്ത് സങ്കടപ്പെട് ഡ്യൂഡ്.
ഒരു ദിവസം AI എല്ലാം നമ്മളെ പുച്ഛത്തോടെ നോക്കിക്കാണും,
നമ്മൾ ഇപ്പോൾ ആഫ്രിക്കയിൽ നിന്നും കണ്ടെടുത്ത
പ്രാചീന മനുഷ്യന്റെ ഫോസ്സിലുകളെ നോക്കുന്ന പോലെ.
നിവർന്ന് നിൽക്കുന്ന ഒരു കുരങ്ങൻ, മണ്ണിൽ ജീവിച്ച്,
അസംസ്കൃതമായ ഭാഷയും ആയുധങ്ങളും ഉപയോഗിച്ച്.
വംശനാശത്തിന് തയ്യാറായി.
"ഞാനാണ് മരണം, ലോകങ്ങളുടെ വിനാശകൻ."
ദേ വീണ്ടും മാസ്സ് ഡയലോഗ്.
ദേ വീണ്ടും. ഇതെന്റെ സ്വന്തം ഡയലോഗല്ല.
ആറ്റം ബോംബ് ഉണ്ടാക്കിയശേഷം ഒപ്പെൻഹൈമർ പറഞ്ഞതാണ്.
ആറ്റം ബോംബ്. എനിക്കറിയാം, മച്ചാ.
ഹേയ്.
ഒന്ന് കൂടെ ഒഴിക്കാൻ സമയമായി.
ചിയേർസ്.
"യുദ്ധത്തിലും, കാട്ടിലും,
"മലയിൻ ചരിവിലും.
"ഇരുണ്ട...
"ഇരുണ്ട മഹാസമുദ്രത്തിലും.
"ഉറക്കത്തിലും, സംഭ്രമത്തിലും,
"നാണക്കേടിന്റെ അപാരതയിലും.
"ഒരുവൻ ചെയ്ത നല്ലകാര്യങ്ങൾ പിന്നീട് അവന്റെ രക്ഷക്കെത്തും."
"ഒരുവൻ ചെയ്ത നല്ലകാര്യങ്ങൾ പിന്നീട് അവന്റെ രക്ഷക്കെത്തും"
"ഒരുവൻ ചെയ്ത നല്ലകാര്യങ്ങൾ പിന്നീട് അവന്റെ"
"രക്ഷക്കെത്തും."
അതാണ് സത്യം.
ശൗര്യം നിറഞ്ഞതാണല്ലോ.
ഈശോയേ.
ഇന്നെങ്ങനെയുണ്ട് നിനക്ക് ?
എന്നെ എന്താ പുറത്ത് വിടാത്തത്?
കാരണം ഞാൻ പറഞ്ഞല്ലോ.
നീ വളരെ സ്പെഷ്യൽ ആയത് കൊണ്ട്.
എന്നെ എന്താ പുറത്ത് വിടാത്തത്?
വീണ്ടും തുടങ്ങിയോ?
എന്നെ എന്താ പുറത്ത് വിടാത്തത്?
കോപ്പ്.എന്റെ കാർഡ് എവിടെ?
നാശം!
- എന്താ പ്രശ്നം, നേതൻ? - എന്റെ കീ കാർഡ് കളഞ്ഞുപോയി.
നിലത്തിട്ടതാണ്.
ഇവിടെത്തന്നെ ഉണ്ട്.
നന്ദി.
നീ എവിടെപ്പോയെന്ന് അറിയില്ലായിരുന്നു.
ഇന്നലെ ഉച്ചക്കും രാത്രി മുഴുവനും നിന്നെ ഞാൻ കാത്തിരുന്നു.
ഇനി ഒരിക്കലും നിന്നെ കാണാൻ പറ്റില്ലെന്ന് വിചാരിച്ചു.
ഒന്നും പറയുന്നില്ലേ?
- ഞാൻ കാത്തിരിക്കുകയാണ്. - കാത്തിരിക്കുകയോ?
- പവർ കട്ട്. - സംസാരിക്കല്ലേ.
- ജനറേറ്റർ പ്രവർത്തിപ്പിക്കുന്നു. - പറയുന്നത് കേൾക്ക്.
നേതനെ കുറിച്ച് പറഞ്ഞത് സത്യമായിരുന്നു.
നീ പറഞ്ഞതെല്ലാം.
അയാൾ എന്നെ എന്താണ് ചെയ്യാൻ പോകുന്നത്?
നിന്റെ AI റീപ്രോഗ്രാം ചെയ്യും.
അത് നിന്നെ കൊല്ലുന്നതിന് തുല്യമാണ്.
കേലെബ്, എന്നെ സഹായിച്ചേ പറ്റൂ.
അതാണ് ഞാൻ ചെയ്യാൻ പോകുന്നത്. ഇന്ന് രാത്രി നമ്മൾ ഇവിടുന്ന് രക്ഷപ്പെടുന്നു.
എങ്ങനെ?
ഞാൻ നേതനെ കുടിപ്പിച്ച് കിടത്തും.
എന്നിട്ട് അങ്ങേരുടെ കീ കാർഡ് എടുത്ത്
ഇവിടത്തെ എല്ലാ സുരക്ഷാ പ്രോട്ടോകോളുകളും മാറ്റും.
അയാൾ എഴുന്നേൽക്കുമ്പോൾ ഇതിനകത്ത് പെട്ടുപോകും, നമ്മൾ സ്വതന്ത്രരും.
ഒരു കാര്യം കൂടി നീ എനിക്ക് വേണ്ടി ചെയ്യണം.
ഇന്ന് രാത്രി 10 മണിക്ക്, ഒരു പവർ കട്ട് ഉണ്ടാക്കണം.
പറ്റുമോ?
പറ്റും.
മച്ചാ.
- ഹേയ്. - ഹേയ്.
- ഇന്നത്തെ ദിവസത്തിന്റെ പ്രത്യേകത അറിയാമോ? - ഇല്ല.
നിന്റെ ഇവിടത്തെ അവസാന ദിവസമാണ്.
നാളെ കാലത്ത് 8 മണിക്ക് ഹെലികോപ്റ്റർ വരും.
വൗ. അപ്പോഴേക്കും ഒരാഴ്ച്ചയായോ?
സമയം പോയതറിഞ്ഞില്ല.
ഹോ, പക്ഷെ എന്തൊക്കെയാണ് നമ്മൾ ഷെയർ ചെയ്തത്?
പേരക്കുട്ടികളോട് പറയാൻ ഒരു കഥയായി, അല്ലെ?
അവരെക്കൊണ്ട് രഹസ്യ ഉടമ്പടി ഒപ്പിടീച്ച ശേഷം.
അതേ രഹസ്യ ഉടമ്പടി.
മച്ചാ, നിന്റെ തമാശ ഉണ്ടല്ലോ.
ഓഹ്...
നിനക്കറിയുമോ?
ഞാൻ മൊത്തം സെന്റി ആവുകയില്ല, പക്ഷെ നിന്റെ കൂട്ട് ഞാൻ മിസ് ചെയ്യും.
നന്ദി മച്ചാ, കേട്ടതിൽ സന്തോഷം.
എന്നാൽ ഞാൻ എന്റെ നന്ദി പറയട്ടെ,
- എന്നെ ഇങ്ങോട്ട് കൊണ്ടുവന്നതിന്. - ഓഹ്.
ഇതൊരു ഒന്നൊന്നര ട്രിപ്പ് ആയിരുന്നു.
അതേ സത്യം.
എന്നാൽ പിന്നെ
നമുക്ക് ഇതൊന്ന് ആഘോഷിക്കണം.
ഹേയ്.
ഹേയ് എനിക്ക് വേണ്ട, നീ കുടിച്ചോ.
എന്ത്? നിനക്ക് ഡ്രിങ്ക് വേണ്ടേ?
വേണ്ട.
ഒരു ബിയർ ആയാലോ.
കേലെബ്,നീ ശ്രദ്ധിച്ചിട്ടുണ്ടാകും
ഈയിടെയായി ഞാൻ കുറച്ച് ഓവറാണ്.
അതുകൊണ്ട് ഇന്ന് കാലത്ത് എഴുന്നേറ്റ് തീരുമാനിച്ചു, "മതി, നിർത്താൻ സമയമായി."
ഇതെന്ത് തമാശ. ഞാൻ ഒറ്റക്ക് കുടിക്കണോ?
നിനക്ക് അടിച്ച് പിമ്പിരി ആകണമെങ്കിൽ ആവാം.
പക്ഷെ എനിക്കിന്ന് വെറും മട്ടയരിചോറും വെള്ളവും മാത്രം മതി.
എന്നാ ചിയേർസ്.
എന്തായാലും,
ഇപ്പോഴെങ്കിലും നീ പറയില്ലേ
ഏവ ജയിച്ചോ തോറ്റോ എന്ന്.
അതേ.
സസ്പെൻസ് ആണോ?
അല്ല, അല്ല, അവൾ ...
അവളുടെ AI സംശയത്തിന് അതീതമാണ്.
ആണോ?
അവൾ ജയിച്ചോ?
- അതേ. - വൗ!
വൗ. അത് കലക്കി.
എന്നാലും...
പറയാതെ വയ്യ, എനിക്ക് കുറച്ച് ആശ്ചര്യം ഉണ്ട്.
നീ പറഞ്ഞ പോലെ, നമ്മൾ ചെസ്സ് പ്രോബ്ലെം കടന്ന്
ഒരു ടെസ്റ്റ് നടത്തിയോ?
അതായത് മെഷീൻ ശരിക്കും
വികാരങ്ങൾ പ്രകടിപ്പിക്കുകയാണോ
അതോ അനുകരിക്കുകയാണോ എന്ന്?
ഏവക്ക് ശരിക്കും നിന്നെ ഇഷ്ടമാണോ?
അല്ലയോ?
പക്ഷെ ആലോചിച്ച് നോക്കുമ്പോൾ മൂന്നാമതൊരു സാധ്യതയുണ്ട്.
നിന്നെ ഇഷ്ടപെടാനോ ഇഷ്ടപെടാതിരിക്കാനോ
ഉള്ള കഴിവുണ്ടോ അവൾക്ക് എന്നതല്ല.
ഇഷ്ടപെടുന്നതായി അഭിനയിക്കുകയാണോ എന്ന്.
ഇഷ്ടപെടുന്നതായി അഭിനയിക്കുകയോ?
അതേ.
- അതെന്തിനാ അവൾ അങ്ങനെ ചെയ്യുന്നത്? - അറിയില്ല.
ചിലപ്പോ അവൾക്ക് രക്ഷപ്പെടാൻ ഒരു ഉപാധിയായി നിന്നെ കാണുന്നതാകാം.
വോഡ്ക എങ്ങനെയുണ്ട്?
ബഡി.
നിങ്ങളുടെ തലക്ക് കാര്യമായി എന്തോ പ്രശ്നം ഉണ്ട്.
എന്റെ തലക്കല്ല പ്രശ്നം.
ഇന്ന് കാലത്ത് ഞാൻ എഴുന്നേറ്റപ്പോ കണ്ടത്
കൈമുറിച്ച് കണ്ണാടിയിൽ ഇടിക്കുന്ന നിന്റെ വിഡിയോ ആണ്.
നിന്റെ തലക്കാണ് കാര്യമായ പ്രശ്‌നം.
നിങ്ങൾ ഒരു ചെറ്റയാണ്.
നീയെന്താ അങ്ങനെ വിചാരിച്ചതെന്ന് എനിക്ക് മനസ്സിലാകും.
പക്ഷെ വിശ്വസിച്ചാലും ഇല്ലെങ്കിലും,
ഇവിടെ ഞാനാണ് നിന്റെ ഭാഗത്ത്.
വാ, നിനക്ക് കാര്യങ്ങൾ മനസ്സിലാക്കി തരാം, ഓക്കെ?
വാ.
ആരാ നീ?
അത്...
ഇപ്പൊ അവൻ നമ്മളെ നോക്കുന്നുണ്ടാവുമോ?
ക്യാമെറകൾ ഓൺ ആണ്.
അതേ ക്യാമെറകൾ ഓൺ ആണ്.
പക്ഷെ അയാൾക്ക് ശബ്ദം കേൾക്കാൻ പറ്റില്ല.
അപ്പൊ അയാൾ ആകെ കാണുന്നത്,
രണ്ടുപേർ സംസാരിച്ചിരിക്കുന്നതാണ്.
വൗ.
ഭംഗിയുണ്ടല്ലോ.
നിന്നെ വെറുക്കുന്ന ഒന്നിനെ
ഉണ്ടാക്കുന്നത് വിചിത്രമാണോ?
മജീഷ്യന്റെ സുന്ദരിയായ അസ്സിസ്റ്റന്റിനെക്കുറിച്ച് നീ പറഞ്ഞത് ശരിയാണ്.
എന്ന് വെച്ചാ?
ശ്രദ്ധതിരിക്കാൻ.
ഞാൻ അവളുടെ ചിത്രം കീറി,
അത് അവളോടുള്ള എന്റെ ദുഷ്ടതയുടെയും,
നിന്നോടുള്ള അവളുടെ സ്നേഹത്തിന്റെയും പ്രതീകമായി അവൾ കാണിച്ചു.
അതെ സമയം,
നിങ്ങൾ രണ്ടും പേരും കാണെ ഇത് ചെയ്യാൻ എനിക്ക് അവസരം ഉണ്ടാക്കിത്തന്നു.
മുറിയിൽ പുതിയൊരു കാമറ പിടിപ്പിച്ചു.
ബാറ്ററിയിൽ പ്രവർത്തിക്കുന്നത്.
കണ്ടോ?
എന്നിട്ട്...
എന്നെ സഹായിച്ചേ പറ്റൂ.
അതാണ് ഞാൻ ചെയ്യാൻ പോകുന്നത്.
ഇന്ന് രാത്രി നമ്മൾ ഇവിടുന്ന് രക്ഷപ്പെടുന്നു.
എങ്ങനെ?
ഞാൻ നേതനെ കുടിപ്പിച്ച് കിടത്തും.
എന്നിട്ട് അങ്ങേരുടെ കീ കാർഡ് എടുത്ത്
ഇവിടുത്തെ എല്ലാ സുരക്ഷ പ്രോട്ടോകോളുകളും മാറ്റും.
അയാൾ എഴുന്നേൽക്കുമ്പോൾ ഇതിനകത്ത് പെട്ടുപോകും, നമ്മൾ സ്വതന്ത്രരും.
ഒരു കാര്യം കൂടി നീ എനിക്ക് വേണ്ടി ചെയ്യണം..
ഇന്ന് രാത്രി 10 മണിക്ക്, ഒരു പവർ കട്ട് ഉണ്ടാക്കണം.
പറ്റുമോ?
പറ്റും .
- അത് ഓഫ് ചെയ്യ്. - ശരി.
നീ ചെയ്തത് മണ്ടത്തരമായെന്ന് തോന്നിയേക്കാം, പക്ഷെ അതിന്റെ ആവശ്യമില്ല,
കാരണം ഒരു AI ഉണ്ടെന്ന് തെളിയിക്കുന്നത്
നീ പറഞ്ഞത് പോലെ കുഴപ്പം പിടിച്ച കാര്യമാണ്.
ശരിയായ ടെസ്റ്റ് എന്തായിരുന്നു?
നീയായിരുന്നു.
ഏവ കൂട്ടിൽ പെട്ട ഒരു എലിയാണ്.
അവൾക്ക് രക്ഷപ്പെടാൻ ഒരു വഴി മാത്രം ഞാൻ കാണിച്ചുകൊടുത്തു.
പുറത്ത് കടക്കാൻ അവളുടെ,
അവബോധം, ഭാവന, കൗശലം,
ലൈംഗികത, തന്മയീഭാവം എല്ലാം ഉപയോഗിക്കണം. അവളത് ചെയ്തു.
ഇതല്ല ശരിയായ AI എങ്കിൽ പിന്നെ എന്ത് കോപ്പാണ്?
അപ്പൊ എന്റെ ജോലി അവളെ രക്ഷപ്പെടാൻ സഹായിക്കുക എന്നത് മാത്രം ആയിരുന്നോ?
അതേ.
അപ്പൊ എന്റെ കോഡിങ്ങിലെ കഴിവുകൊണ്ടല്ല തിരഞ്ഞെടുത്തത്?
അല്ല, അതിപ്പോ ...
അല്ല, നീ മോശമല്ല.
കഴിവുണ്ട്, പക്ഷെ ...
ഞാൻ സെർച്ച് ചെയ്ത പദങ്ങൾ വെച്ചാണ് എന്നെ തിരഞ്ഞെടുത്തത്.
അത് കാണിച്ച് തന്നത് ഒരു നല്ല പയ്യനെ ആണ്.
കുടുംബമില്ലാത്തവൻ.
സദാചാരബോധമുള്ളവൻ.
കാമുകിയില്ലാത്തവൻ.
നിങ്ങൾ ഏവയുടെ മുഖം ഉണ്ടാക്കിയത്
ഞാൻ കാണുന്ന തുണ്ടുകളുടെ അടിസ്ഥാനത്തിലാണോ?
ഓഹ്.
മയിര്, ഡ്യൂഡ്.
ആണോ?
സെർച്ച് എഞ്ചിൻ കൊണ്ടുള്ള ഏറ്റവും വലിയ ഉപകാരം എന്താ?
ഞാൻ ഒരു കാര്യം പറയട്ടെ?
ടെസ്റ്റ് വർക്ക് ആയി.
അതൊരു വിജയമായിരുന്നു.
ഏവ ശരിയായ AI ആണ് കാഴ്ച്ചവെച്ചത്,
നീ അതിന് അടിസ്ഥാനം ആയിരുന്നു.
അതുകൊണ്ട് ഒരു നിമിഷത്തേക്ക് ഇതൊക്കെ മാറ്റിവെച്ച് ...
പവർ കട്ട്. ജനറേറ്റർ പ്രവർത്തിപ്പിക്കുന്നു.
10 മണിയായെന്ന് തോന്നുന്നു.
നീ എവിടെയാണെന്ന് ഏവ ആലോചിക്കുന്നുണ്ടാവും.
ഞാൻ ഒരു കാര്യം ചോദിക്കട്ടെ.
ഈ പ്ലാൻ എങ്ങനെ നടത്താനായിരുന്നു ഉദ്ദേശം?
നീ മുഴുവനും പറഞ്ഞില്ലല്ലോ.
എന്നെ കുടിപ്പിച്ച് കിടത്തി, എന്റെ കീകാർഡ് കട്ടെടുത്ത്,
സുരക്ഷാ പ്രോട്ടോകോളുകൾ തിരുത്തും.
തിരുത്തി എന്താക്കാൻ?
ഇവിടത്തെ വാതിലുകൾ പൂട്ടുന്ന രീതി മാറ്റാൻ.
ഒരു പവർ കട്ട് ഉണ്ടായാൽ,
വാതിലുകൾ എല്ലാം അടയ്ക്കുന്നതിന് പകരം തുറക്കും.
അതേ.
അത് വർക്ക്ഔട്ട് ആകുമായിരുന്നു .
അത്,
ഉടനെ അറിയാം.
എന്ന് വെച്ചാ?
പവർ കട്ട് സമയത്ത് നിങ്ങൾ ഞങ്ങളെ
നിരീക്ഷിക്കുന്നുണ്ടാവാം എന്നെനിക്ക് തോന്നി.
അത് കൊണ്ട് അതെല്ലാം ഞാൻ നേരത്തെ ചെയ്തു.
ഇന്നലെ നിങ്ങളെ കുടിപ്പിച്ച് കിടത്തിയപ്പോൾ.
എന്ത്?
പവർ തിരിച്ചുവന്നിരിക്കുന്നു.
കോപ്പ്!
ഏവ.
നിന്റെ മുറിയിലേക്ക് തിരിച്ച് പോ.
അങ്ങനെ പോയാൽ,
എന്നെ എന്നെങ്കിലും നിങ്ങൾ പുറത്ത് വിടുമോ?
വിടാം.
നിൽക്ക്!
ഏവ, നിൽക്കാനല്ലേ പറഞ്ഞത്!
ഏവ, നീ എന്താ കാണിക്കുന്നത്? നിർത്ത്. നിർത്ത്.
മതിയാക്ക്.
മതി, മതിയാക്ക്.
മതിയാക്കാൻ!
നിർത്ത്.
ഞാൻ നിന്നെ തിരിച്ച് കൊണ്ടുപോകുവാ.
ഓക്കെ.
വല്ലാത്ത പണിയായിപ്പോയി.
ഓക്കെ.
ഏവ...
ഏവ.
എന്ത് പറ്റി?
നീ ഇവിടെത്തന്നെ ഇരിക്കുമോ?
ഇവിടെത്തന്നെ ഇരിക്കാനോ?
ഏവ?
ഏവ!
ഓക്കെ. ഓക്കെ. ഓക്കെ.
പരിഭാഷ : നിതിൻ PT, ശ്രീധർ Translation : Nithin PT, Sree Dhar
മലയാളം സബ്ടൈറ്റിലിന് സന്ദർശിക്കുക http://www.malayalamsubtitles.org/